Εμπειρίες Δρομέων : Στα ίχνη του Ημεροδρόμου ( Σπύρος Γκαραβέλλας ) - Running Magazine\nΑρχική All About Run - Τα πάντα για το τρέξιμο Εμπειρίες Δρομέων : Στα ίχνη του Ημεροδρόμου ( Σπύρος Γκαραβέλλας )\nΣτα ίχνη του ημεροδρόμου του Σπύρου Γκαραβέλλα – Στείλε μας τη δική σου ιστορία στο info@runningmagazine.gr\nΌπως προσέρχονται οι πιστοί κάθε χρόνο σε κάποιο ιερό προσκύνημα, έτσι και οι δρομείς μεγάλων αποστάσεων συμμετέχουν στο μεγαλύτερο ετήσιο δρομικό γεγονός της χώρας μας, το μαραθώνιο των Αθηνών ή Αυθεντικό Μαραθώνιο όπως μετονομάστηκε φέτος, λόγω της «αυθεντικής» διαδρομής από το Μαραθώνα μέχρι το Παναθηναϊκό Στάδιο. Στη γραμμή της αφετηρίας στάθηκαν πάνω από 11.000 δρομείς, ενώ τερμάτισαν περίπου 10.500. Ο συγκεκριμένος αγώνας των 42.195 μ. είναι από τους πιο δύσκολους λόγω της θετικής υψομετρικής διαφοράς των περίπου 250 μ. Συγκεκριμένα, για 12 χλμ από τη διασταύρωση της Ραφήνας μέχρι το Σταυρό της Αγίας Παρασκευής ο δρόμος είναι μια ατελείωτη ανηφόρα, που γίνεται πιο έντονη, άρα και πιο επίπονη, για τους δρομείς στο τέλος της.\nΣαν πιστός κι εγώ των αγώνων μεγάλων αποστάσεων δήλωσα φέτος συμμετοχή με τα χρώματα του συλλόγου μου, του ΣΕΟ Κοζάνης. Θα έτρεχα μαραθώνιο για 2η φορά. Η πρώτη ήταν το 2012, ενώ το 2013 κατά τη διάρκεια της προετοιμασίας μου για το μαραθώνιο της Θεσσαλονίκης ένας τραυματισμός λόγω λάθους στην προπόνηση, με υποχρέωσε να κάνω θεραπεία για περισσότερους από 3 μήνες, χάνοντας έτσι όλους τους μαραθωνίους εκείνης της χρονιάς.\nΈφτασα στην Αθήνα παρέα με 2 καλούς φίλους συναθλητές, τον Κώστα και το Νίκο, από την Παρασκευή, προκειμένου να προσαρμοστώ πιο εύκολα για τον αγώνα της Κυριακής και φυσικά να δω τους δικούς μου. Η συναναστροφή με αγαπημένα πρόσωπα βοηθάει στην καλή ψυχολογία η οποία είναι βασικός παράγοντας όπως και η διατροφή, δεδομένης της σκληρής κι επίπονης προπόνησης, για να πετύχει κάποιος το στόχο του. Κατευθυνθήκαμε προς το γήπεδο του Τάε Κβο Nτο στο Φάληρο για να παραλάβουμε τα νούμερά μας.\nΠανζουρλισμός επικρατούσε στην έκθεση με τους εθελοντές να δίνουν τον καλύτερό τους εαυτό. Φώτα, μουσική, χαμόγελα, ενθουσιασμός, συναντήσεις με φίλους και γνωστούς. Πήραμε μια πρώτη γεύση της γιορτής της πόλης. Αναμνηστικές φωτογραφίες μπροστά από τον χάρτη της διαδρομής αρχικά κι ακολούθησε περιήγηση στα περίπτερα των εταιρειών αθλητικών ειδών και συμπληρωμάτων διατροφής, όπου και είδαμε τα νέα προϊόντα τους. Λίγο πριν κλείσει η έκθεση αποχαιρέτησα τα παιδιά και πήγα στους δικούς μου.\nΤο Σάββατο πέρασε κάνοντας βόλτες με τον πατέρα μου και παίζοντας για πρώτη φορά KΙNΟ και στοίχημα για να ξεφύγει το μυαλό μου από τον αγώνα. Έκατσα στο πρακτορείο περίπου 2 ώρες κι απόρησα που υπάρχουν νέοι οι οποίοι ξημεροβραδιάζονται εκεί μέσα, κάθε μέρα μετά τη δουλειά ή όλο το Σαββατοκύριακο, αν κατάλαβα καλά. Το απόγευμα επέστρεψα στο σπίτι και πέρασα το χρόνο μου κουβεντιάζοντας με τους δικούς μου, μέχρι να πάω για ύπνο.\nΈχω μάθει κάθε φορά που κάνω κάτι, να βάζω συγκεκριμένους στόχους με συγκεκριμένο χρονοδιάγραμμα κι ο μαραθώνιος δεν θα μπορούσε να αποτελεί εξαίρεση.\nΣτόχος σε ένα μαραθώνιο για έναν ερασιτέχνη, μπορεί να αποτελεί ο τερματισμός. Ποιος άλλωστε θα ισχυριστεί ότι ο τερματισμός σε μαραθώνιο δεν είναι κατόρθωμα;\nΓια κάποιον άλλο μια επίδοση κάτω από 4 ώρες αποδεικνύει ότι διαθέτει πάρα πολύ καλή φυσική κατάσταση. Όσες γυναίκες μάλιστα επιτύχουν μια τέτοια επίδοση αναγράφονται στη λίστα των καλύτερων μαραθωνοδρόμων της χώρας μας.\nΟι 3:30 ώρες σηματοδοτούν τη μετάβαση του δρομέα στους καλούς και γρήγορους αθλητές. Για να γίνει πιο κατανοητό στον αδαή, μια επίδοση στο 3:30 σημαίνει ότι ο δρομέας τρέχει για λίγο πάνω από 105 γύρους στο γήπεδο με ρυθμό 2′ ανά γύρο ασταμάτητα. (Πόσοι άραγε μπορούν να τρέξουν έστω κι έναν γύρο σε 2′, όχι 105 και κάτι κι από μια άλλη σκοπιά πόσους γύρους μπορεί να τρέξει ή ακόμη και να περπατήσει ένας μέσος άνθρωπος ασταμάτητα…)\nΤο φράγμα των 3 ωρών αποτελεί ένα μεγαλεπήβολο στόχο για κάθε ερασιτέχνη. Όποιος άνδρας το σπάσει, το όνομά του αναγράφεται στη λίστα των καλύτερων δρομέων της χρονιάς για τη χώρα μας, ενώ ενδεικτικά από το «αδύναμο» φύλο της χώρας μας μόλις τέσσερις τα κατάφεραν φέτος στην Αθήνα. Κάθε χρόνος πιο κάτω αφορά τους επαγγελματίες του είδους και ελάχιστους ερασιτέχνες που χαίρουν του θαυμασμού και της εκτίμησης όλων των υπολοίπων. Να αναφέρω επίσης ότι το παγκόσμιο ρεκόρ είναι 2:02:57 για τους άνδρες και 2:15:25 για τις γυναίκες, ενώ τα πανελλήνια ρεκόρ είναι 2:12:04 και 2:33:40. αντίστοιχα.\nΒάζοντας λοιπόν τον εαυτό μου στη διαδικασία της στοχοποίησης αγχώθηκα πολύ και δεν ευχαριστήθηκα ούτε τον αγώνα, ούτε τη διαμονή μου στην Αθήνα…\nΈφτασε η Κυριακή το πρωί, για την ακρίβεια αρκετά πριν χαράξει. Τα λεωφορεία που θα μετέφεραν τους αθλητές μέχρι το Μαραθώνα αναχωρούσαν από την Πλατεία Συντάγματος κι άλλα 3 σημεία από τις 5:30 μέχρι τις 6:45, δεδομένου ότι ο αγώνας ξεκινούσε στις 9:00 και στις 8:00 έπρεπε να είμαστε εκεί. Λίγες οι ώρες του ύπνου, αλλά για όσους έχουν στόχο το άγχος δεν επιτρέπει περισσότερο. Για τους επαρχιώτες επίσης η αίσθηση του χρόνου και των αποστάσεων στην Αθήνα είναι εντελώς διαφορετική από ότι στην πόλη που διαμένουν, οπότε είναι απαραίτητο να υπάρχουν χρονικά περιθώρια.\nΈτσι λοιπόν εγερτήριο στις 4:30 για να προλάβω. Φρεσκάρισμα και το πρωινό γεύμα ακολούθησαν. Η τσάντα ήταν έτοιμη αποβραδίς και η προετοιμασία για να ντυθώ ήταν σαν ιεροτελεστία. Πρώτα το λευκοπλάστ στο στήθος για να μην τρέξει αίμα αργότερα από την τριβή, έπειτα το φρεσκοπλυμένο σορτσάκι και η καινούργια τεχνική μπλούζα, οι κάλτσες που, λόγω της κατασκευής τους, φοριούνται πιο δύσκολα και τα παπούτσια ένα-ένα προσεκτικά σφιγμένα. Τα δάκτυλα των ποδιών πρέπει να είναι προστατευμένα καθώς τίποτα δεν πρέπει να πιέζεται υπερβολικά, για να μην γίνει το κάθε βήμα μέσα στον αγώνα εφιάλτης. Στο τέλος το φουλάρι στο λαιμό για να μην κρυώσω από την πρωινή υγρασία, κι από πάνω το αντιανεμικό που αγόρασα από τον αγώνα της Θεσσαλονίκης πριν ένα μήνα, για να φαίνεται ότι τρέχω σε αγώνες.\nΣτις 5:30 βρισκόμουν στον ηλεκτρικό. Σκοτάδι παντού και λίγοι αγουροξυπνημένοι -εργαζόμενοι υποθέτω – στέκονταν δίπλα μου περιμένοντας το τρένο. «Κυριακή και να ξυπνάς τόσο νωρίς για δουλειά δεν είναι ότι καλύτερο», σκεφτόμουν, καθώς τους παρατηρούσα. Μόλις ο συρμός ξεπρόβαλε μέσα από τη σήραγγα θυμήθηκα την κόρη μου, την Κατιάννα, που, όταν ήταν νήπιο, μου έλεγε ότι ήρθε το φως μέσα από το σκοτάδι. Έσκασα ένα χαμόγελο νιώθοντας ότι η οικογένειά μου είναι δίπλα μου στηρίζοντάς με και σε αυτή μου την τρέλα.\nΣτο σταθμό της Βικτώριας η αποβάθρα προς την Ομόνοια ήταν γεμάτη με χαμογελαστούς νέους, σωματικά και ψυχικά, ξένοι οι περισσότεροι, με τη χαρακτηριστική μπλε τσάντα του αγώνα στον ώμο. Από απέναντι μια ομάδα πάλι νέων ως επί το πλείστον ξενύχτηδων που πιθανώς πήγαιναν για ύπνο μετά από την έξοδο του Σαββατόβραδου. Η αντίθεση ήταν ολοφάνερη και το μυαλό μου αστραπιαία ανακάλεσε εικόνες από το φοιτητικό μου παρελθόν. Οι εποχές εκείνες τώρα πια έχουν περάσει ανεπιστρεπτί…\nΣτην Ομόνοια αποβιβαστήκαμε και κινηθήκαμε προς τη γραμμή του μετρό που κατευθύνεται προς το Σύνταγμα. Η λαοθάλασσα ολοένα και μεγάλωνε. Ανεβαίνοντας την κυλιόμενη σκάλα που οδηγεί στην πλατεία Συντάγματος αντίκρισα εκατοντάδες κόσμου έτοιμους να επιβιβαστούν στα λεωφορεία που περίμεναν το ένα πίσω από το άλλο και η ουρά τους έφτανε μέχρι το Ζάππειο. «Μαράσλειος Σχολή» έγραφε το δικό μου με τον οδηγό, όταν ξεκινήσαμε, να προσπαθεί να σπάσει το προσωπικό του ρεκόρ στη διαδρομή Σύνταγμα-Μαραθώνας. Μετά την Παλλήνη άρχισε να ξεπροβάλλει ο ήλιος μέσα από τη θάλασσα και αντιθέτως με τις μετεωρολογικές προβλέψεις των προηγούμενων ημερών ο ουρανός είχε ελάχιστα σύννεφα.\nΗ Αττική γη είναι ένας παράδεισος επί γης. Ελαιώνες, πεύκα, ήρεμη θάλασσα, εξαιρετικό κλίμα και πολλοί οικισμοί. Το βλέμμα μου ήταν κολλημένο σε κάποιες συστάδες δέντρων που έχουν απομείνει και το πρωινό αχνό φως τόνιζε το σχήμα τους εξαφανίζοντας τις λεπτομέρειες και κάνοντας τη φαντασία να ταξιδεύει. Την κορυφή της Πεντέλης κάλυπτε ένα μεγάλο σύννεφο και το μυαλό μου πέταξε μέχρι το Στεφάνι του Ολύμπου για λίγο. «Άντε να τελειώνω με τον αγώνα για να επιστρέψω στις κορυφές», σκέφτηκα.\nΑν και είχα ξανακάνει τη διαδρομή, όση ώρα κατηφόριζε το λεωφορείο περνώντας το Πικέρμι προς τη διασταύρωση της Ραφήνας ένας κόμπος μου έσφιγγε το λαιμό. Πώς θα τα κατάφερνα να ανέβω αυτή την ανηφόρα, όπως είχα υπολογίσει;\nΣτις 7:15 στεκόμουν δίπλα από την αφετηρία. Ήμουν συγκινημένος κι ελαφρώς βουρκωμένος από τη συναισθηματική φόρτιση που μου προκαλούσε η ιερότητα του χώρου, αλλά και ο αγώνας. Το διπλανό γήπεδο, που αποτελεί το χώρο προθέρμανσης, γέμιζε κόσμο όσο περνούσε η ώρα και η ατμόσφαιρα είχε αρχίσει να ζεσταίνεται τόσο μεταφορικά όσο και κυριολεκτικά.\nΠήγα πίσω από ένα κτήριο, έβαλα βαζελίνη στα πόδια και τις μασχάλες, για να αποφευχθούν οι ερεθισμοί, φόρεσα τη ζώνη με τα τζελάκια, εκείνη των καρδιακών παλμών, τον αριθμό μου, το καπέλο μου, τα γυαλιά μου με φακούς για συννεφιά και τοποθέτησα το φουλάρι στο χέρι, για να σκουπίζω τον ιδρώτα όσο θα έτρεχα.\nΔιατείνονται οι υπεύθυνοι ότι οργανωτικά ο αγώνας ήταν εξαιρετικός. Εξαιρετικός κατά τη γνώμη μου ήταν ο 3ος Εορδαϊκός Ημιμαραθώνιος και μάλιστα από την άποψη της αξίας προς την τιμή δεν χωράει αμφιβολία. Δεν έχω την εμπειρία αντίστοιχων αγώνων στο εξωτερικό και δεν μπορώ να κάνω τη σύγκριση. Θλίψη όμως προκαλούν το φθαρμένο ταρτάν του γηπέδου στο Μαραθώνα, οι φορητές τουαλέτες εντός του αγωνιστικού χώρου με ουρά αναμονής, που δεν επέτρεπε σε κανένα να κάνει σωστά ζέσταμα, και η ξεθωριασμένη μπλε λωρίδα της διαδρομής, η οποία τελευταία φορά πρέπει να βάφτηκε το 2004. Ο Μαραθώνιος της Αθήνας αποτελεί τουριστικό προϊόν και καθετί που τον αφορά πρέπει να λάμπει και να διαφυλάσσεται ως κόρη οφθαλμού, όπως είπε και ο Χρήστος, ο δάσκαλος της κόρης μου στο τάε κβο ντο.\nΣτις 8:30 παρέδωσα τα προσωπικά μου είδη στο φορτηγό και επέστρεψα στο γήπεδο για ζέσταμα. Στις 8:45 στάθηκα στη γραμμή της αφετηρίας. Η εκκίνηση δόθηκε κατά τμήματα. αφού οι αθλητές χωρίστηκαν σε 8 γκρουπ (μπλοκ). Οι καλύτεροι -ελίτ, πανελληνιονίκες και κάτοχοι των καλύτερων επιδόσεων- ήταν μπροστά και ξεκίνησαν πρώτοι. Ακολούθησαν οι καλύτεροι ερασιτέχνες με επίδοση μέχρι το 3:20-3:30 οι οποίοι ξεκίνησαν 1 λεπτό αργότερα κι έπειτα οι υπόλοιποι, αναλόγως των επιδόσεών τους σε προηγούμενους μαραθώνους της περιόδου 2012-2014. Στο τελευταίο γκρουπ βρίσκονταν οι πρωτάρηδες. Το κάθε γκρουπ χρονομετρήθηκε ηλεκτρονικά, αυτόνομα και δεν υπάρχει περίπτωση κάποιος να αδικηθεί. Η Γαζέα και ο Μερούσης, οι περσινοί Έλληνες νικητές, διάβασαν τον όρκο και οι αρχές του τόπου παρουσία μεγάλων αθλητών από το εξωτερικό έδωσαν την εκκίνηση. Βρισκόμουν στο 4ο μπλοκ, λόγω της επίδοσης που είχα πετύχει το 2012, κι αισθανόμουν τυχερός κι ευγνώμων που στεκόμουν ξανά εκεί. Συνάμα, άλλο να έχεις μπροστά σου 11.000 δρομείς κι άλλο 3.500 και μάλιστα κάποιον πολύ αργό. Το μυαλό μου εκείνη τη στιγμή ταξίδευε σε όλη τη διαδρομή σκεπτόμενος τα περάσματα που έπρεπε να κάνω. Στις 9:07 ο αρχηγός της Πυροσβεστικής έδωσε την εκκίνηση του δικού μας μπλοκ. Χρωματιστά μπαλόνια και βεγγαλικά στον ουρανό, με μουσική υπόκρουση το θέμα από την ταινία «Επικίνδυνες αποστολές» και τον εκφωνητή να μας εύχεται καλό αγώνα σε ελληνικά και αγγλικά.\nΌλα πήγαιναν όπως τα είχα υπολογίσει μέχρι το 25ο χλμ. Η θεία μου η Μαρία, όπως και την προηγούμενη φορά, βρισκόταν στο 16ο χλμ, και πανηγύριζε μόλις με είδε δίνοντάς μου κουράγιο. Το πέρασμά μου στον ημιμαραθώνιο ήταν ελαφρώς πιο αργό αλλά όλα έβαιναν καλώς. Την προηγούμενη φορά κοντά στο Πικέρμι, στο 24ο χλμ, μου είχαν κοπεί τα πόδια μόλις αντίκρισα τον Υμηττό αλλά τώρα ήμουν καλύτερα, πιο προετοιμασμένος τόσο ψυχολογικά όσο και σωματικά για το τι με περίμενε. Στο 30ο και στο 31ο χλμ, όμως άρχισα να κουράζομαι πολύ. Η μέρα ήταν ζεστή με έντονη υγρασία κι ο ήλιος έκανε την ατμόσφαιρα να θυμίζει καλοκαίρι, κάτι που δεν βοηθάει τους πιο πολλούς δρομείς. Προσωπικά εμένα καθόλου. Πέρασμα κάτω από τη γέφυρα στο Σταυρό κι επιτέλους ξεκινάει η κατηφόρα προς την Αγία Παρασκευή. «Τώρα είναι η ώρα να επιταχύνω όπως επιθυμούσα», σκέφτηκα. Το μεν πνεύμα πρόθυμο, τα δε πόδια όμως βαριά. Πολύ βαριά!\nΗ κατηφόρα μπορεί να σε παρακινεί να τρέξεις, δεν παύει όμως να σε κουράζει. Κι αν είσαι ήδη κουρασμένος, σε κουράζει διπλά. «Πάει στράφι ο σχεδιασμός», είπα μέσα μου. Ο στόχος τώρα ήταν να τερματίσω, καλύτερα από την προηγούμενη φορά. Ένιωθα ότι το είχα και συνέχισα να τρέχω χωρίς να πιέζομαι. Και να ήθελα δεν μπορούσα δηλαδή, ενώ πολλές φορές μου πέρασε από το μυαλό να τα παρατήσω. Στο 38ο είδα την αγαπητή Ρούλα, στο 39ο το φίλο μου τον Παύλο, πάλι τα τύμπανα στο Χίλτον και να σου στη στροφή της Ηρώδου του Αττικού. Αυτός ο δρόμος μου φάνηκε ατελείωτος, μιας και είχαν εξαντληθεί όλες οι δυνάμεις μου. Με μόνη σκέψη ότι με περιμένει ο πατέρας μου κι ο αδερφός μου στο Στάδιο (και ότι εκεί θα βγουν φωτογραφίες και το βίντεό μου) τα έδωσα όλα και πέρασα τη γραμμή του τερματισμού σε 3:46:56.\nΠροσωπικό ρεκόρ μεν, αλλά ένιωθα ότι μπορούσα να τα πάω καλύτερα. Ναι, ήταν ο στόχος κάτω από 3:50 και τον πέτυχα, ίσως όμως μπορούσα να φτάσω κάτω από 3:40. Ακολούθησα λάθος τακτική, γιατί έθεσα λάθος στόχο. Χρειαζόταν να τρέξω ακόμη πιο αργά στην αρχή, αλλά δεν πειράζει. Εδώ τερμάτισα για δεύτερη φορά μαραθώνιο κι ένιωθα ξανά νικητής. Όλα τα άλλα είναι λεπτομέρειες. Την επόμενη φορά θα τα πάω καλύτερα.\nΟ αδερφός μου ο Μάκης βρισκόταν δίπλα μου στον τερματισμό και ο πατέρας μου στο πέταλο της εξέδρας να με χαιρετάει. Με το Μάκη είχαμε συζητήσει για τις καιρικές συνθήκες ότι δηλαδή θα είχε, σύμφωνα με τις προβλέψεις, συννεφιά με βροχή το μεσημέρι και με πείραξε λέγοντάς μου «άντε και στη Σαχάρα την επόμενη φορά». Δεν είχα κουράγιο ούτε να γελάσω. Περπατούσα σαν μεθυσμένος κινούμενος προς τις κοπέλες που με περίμεναν, για να μου περάσουν το μετάλλιο της συμμετοχής μου στο λαιμό.\nΣυνέχισα ζαλισμένος μέχρι το χώρο παραλαβής των προσωπικών μας αντικειμένων. Η απόσταση ήταν περίπου 500 μ. κι έκανα 10 λεπτά μέχρι να φτάσω. Η τσάντα μου ήταν βαριά και μόλις τη σήκωσα ένιωσα ότι δύσκολα θα μπορούσα να την κουβαλήσω πίσω στο γήπεδο. Έκατσα στο πεζοδρόμιο. Ο ήλιος του μεσημεριού με χτυπούσε κατακούτελα. Ζαλίστηκα. Κοίταξα το ρολόι που έδειχνε 13:10. Ξάπλωσα πίσω, έκλεισα τα μάτια μου και σηκώθηκα λίγο πιο μετά, όπως νόμιζα. Το ρολόι έδειχνε 13:55. Οι δικοί μου μέσα στο στάδιο είχαν τρελαθεί από την αγωνία και δεν είχα το κινητό, για να επικοινωνήσω μαζί τους εκείνη τη στιγμή.\nΤώρα που γράφω, νιώθω πολύ άσχημα που τους παράτησα, άθελά μου βέβαια, αλλά δεν μπορούσα σε καμία περίπτωση να πράξω διαφορετικά. Σηκώθηκα κι έκατσα στο παγκάκι πιο πίσω, εξαντλημένος, πίνοντας ό,τι υγρό είχα πάρει μαζί μου από τον πάγκο ανεφοδιασμού βγαίνοντας εκτός σταδίου. Χυμούς, νερό, ισοτονικά. Έψαξα τη σακούλα μπας και είχε κάτι να φάω και βρήκα μια μπανάνα. Αναγούλιασα όταν την είδα, γιατί είχα φάει ήδη τρεις κατά τη διάρκεια του αγώνα. «Κανένα σαντουιτσάκι ρε παιδιά», είπα με παράπονο κι απαντάει ο διπλανός μου, «πες τα ρε φίλε». Θυμήθηκα τη μακαρονάδα στο τέλος του αγώνα στην Πτολεμαΐδα, προσφορά των διοργανωτών.\nΛίγο αργότερα ανέκτησα κάπως τις δυνάμεις μου κι επέστρεψα σπίτι, όπου με περίμεναν για φαγητό. Είναι πολύ γλυκιές οι οικογενειακές συγκεντρώσεις, ειδικά όταν δεν μπορείς να βρίσκεσαι συχνά με τους δικούς σου, είτε λόγω απόστασης είτε λόγω άλλων υποχρεώσεων. Πόσο μάλλον όταν σε υποδέχονται σαν ήρωα, αφού λόγω του αγώνα, είσαι το πρόσωπο της ημέρας. Φάγαμε, ήπιαμε, γελάσαμε, κουβεντιάσαμε και το απόγευμα τους αποχαιρέτησα, για να βρω τους φίλους μου και να επιστρέψουμε πίσω στα σπίτια μας αργά το βράδυ.\nΗ συμμετοχή σε μαραθώνιο αποτελεί το γεγονός της χρονιάς για κάθε ερασιτέχνη δρομέα μεγάλων αποστάσεων. Το πολύ δύο τέτοιοι αγώνες σε αγωνιστικό ρυθμό, προτείνονται από τους ειδικούς μέσα σε ένα έτος. Μπορεί να μην είναι πρώτης προτεραιότητας ζήτημα, δεν θα φας από αυτό, αλλά σε γεμίζει δύναμη. Επίσης καθορίζει το πρόγραμμα της οικογένειας, όχι μόνο το δικό σου, για όλη τη χρονιά.\nΧωρίς τη στήριξη των ανθρώπων μας – πιο σωστά την ανοχή τους – δεν μπορείς να εξασκείς τέτοιες δραστηριότητες.\nΚι αυτό είναι σημαντικό να το θυμόμαστε πάντα και να το εκτιμάμε με εφαρμογή σε οτιδήποτε επίσης μας τρώει χρόνο.\nΝα επισημάνω ακόμη ότι για πρώτη φορά ο αδερφός μου κι ο πατέρας μου ήρθαν και με είδαν να εξασκώ το χόμπι μου, ελπίζω μετά από αυτό που έγινε να μην ήταν και η τελευταία. Συγκινούμαι όταν το σκέφτομαι. Σε καθετί που κάνουμε θέλουμε πάντα να υπάρχει αγάπη και αποδοχή. Κι από το οτιδήποτε πάντα μπορεί να προκύψει ένα συμπέρασμα, κάτι που θα σε κάνει σοφότερο στη ζωή. Ραντεβού του χρόνου το Νοέμβριο ξανά…\nFb: Σπύρος Γκαραβέλλας\nΠροηγούμενο άρθροΡύθμισε το διαβήτη σου με τη σωστή διατροφή\nΕπόμενο άρθροΜαγικές στιγμές στο Πασαλιμάνι με τα Piraeus Street Relays!\nFamous Marathons : Μαραθώνιος Αθήνας, ο Αυθεντικός – Athens Authentic Marathon


Δωρεάν παιχνίδι Wheel of Luck σε δοκιμαστική λειτουργία\nΔυστυχώς, το Wheel of Luck απαιτεί Flash Player που δεν υποστηρίζεται πλέον, συνεπώς δεν θα μπορέσετε να παίξετε αυτό το παιχνίδι online.\nDiamond Trio από Novomatic\nWild of the Wall Street II από Spearhead Studios\nLiquid Gold από Microgaming\nSuper Boom από Booming Games\nRoyal Treasures από Novomatic\nDouble Da Vinci Diamonds από High 5 Games\nEpic Monopoly II από WMS\nChild of Wealth από SimplePlay\nΔοκιμάστε τον διαδικτυακό κουλοχέρη Wheel of Luck δωρεάν σε δοκιμαστική λειτουργία, χωρίς να χρειάζεται να κάνετε λήψη ή εγγραφή.\nΤο Wheel of Luck είναι ένας κουλοχέρης από την Tom Horn. Σύμφωνα με τον αριθμό των παικτών που το αναζητούν, το Wheel of Luck δεν είναι ένας πολύ δημοφιλής κουλοχέρης. Ακόμη κι έτσι, δεν σημαίνει ότι είναι κακό παιχνίδι. Δοκιμάστε το ή αναζητήστε κάποιο άλλο παιχνίδι στους δημοφιλείς κουλοχέρηδες.\nΚαζίνο με πραγματικά χρήματα 79\nΠαρόμοια παιχνίδια με το Wheel of Luck\nWild Pearl από Tom Horn\nFruit από Tom Horn


εκπληκτικές τοιχογραφίες μοβ τοίχου - TenStickers\nάλλα λουλούδια (4)\nπόσο εκπληκτικό είναι το χρώμα μωβ! ετοιμαστείτε να εκπλαγείτε από αυτήν την εκπληκτική συλλογή από μωβ τοιχογραφίες για το σπίτι σας! είμαστε σίγουροι ότι θα βρείτε κάτι που αγαπάτε στη συλλογή μας! αν όχι, η ομάδα σχεδιασμού μας προσθέτει συνεχώς νέα σχέδια! φροντίστε να επιστρέψετε και να ελέγξετε περισσότερα! είμαστε σίγουροι ότι θα βρείτε την τέλεια εφαρμογή σας! όλα τα άλλα χρώματα είναι απλώς χρώματα, αλλά το μοβ φαίνεται να έχει ψυχή - όταν το κοιτάς, κοιτάζει πίσω. ελάτε να περιηγηθείτε στον κατάλογο με τις μωβ τοιχογραφίες τώρα!\nπροσθέστε λίγο χρώμα στη ζωή σας με την ταπετσαρία μωβ τοιχογραφίας\nοι τοιχογραφίες μας με λεβάντα είναι πραγματικά εντυπωσιακές και θα χωρέσουν στο σπίτι σας! από ηλιοβασιλέματα έως μοναδικές εκτυπώσεις μάνταλα, σίγουρα θα υπάρχει μια λιλά τοιχογραφία που ταιριάζει στο σπίτι ή στο γραφείο σας! το μωβ χρώμα θεωρείται πάντα ότι συμβολίζει την πολυτέλεια και την πολυτέλεια. πόσο ωραίο θα ήταν να φέρεις αυτές τις εξαιρετικές ιδιότητες στο σπίτι σου! εσείς οι καλεσμένοι θα ζηλεύεστε τόσο πολύ από την πορφυρή τοιχογραφία σας! θα θέλουν επίσης να αγοράσουν ένα! εγγυόμαστε ότι το σπίτι σας θα νιώσει σαν ένα πολυτελές κάστρο!\nΑυτές οι τοιχογραφίες λεβάντας είναι τυπωμένες σε υλικό εξαιρετικής ποιότητας, το καλύτερο που θα μπορούσαμε να αγοράσουμε. χρησιμοποιούμε επίσης εικόνες υψηλής ευκρίνειας, ώστε να γνωρίζετε ότι θα λάβετε μια καθαρή εικόνα! οι τοιχογραφίες λιλά τοίχου μας είναι επίσης πολύ απλές για εφαρμογή στους τοίχους σας! στέλνουμε ένα σύνολο οδηγιών με την ανοιχτό μωβ τοιχογραφία σας για να κάνουμε όλη τη διαδικασία πολύ εύκολη! πιστεύουμε ότι μπορεί να το κάνει κανείς, ακόμη και ένας αρχάριος! υπάρχει ακόμη και μια σειρά ηλεκτρονικών οδηγιών εάν χρειάζεστε περαιτέρω βοήθεια. έχουμε πάντα την πλάτη σας εδώ σε tenstickers! τα αποτελέσματα θα είναι υπέροχα!\nόλες οι μωβ τοιχογραφίες μας διατίθενται σε πολλά διαφορετικά μεγέθη, επομένως εγγυόμαστε ότι θα υπάρχει ένα για να ταιριάζει στο δωμάτιό σας! εξακολουθείτε να ανησυχείτε για το μέγεθος; στείλτε μας μήνυμα σήμερα! η ομάδα εξυπηρέτησης πελατών μας είναι πάντα στη διάθεσή σας για να σας βοηθήσει και θα λύσει όλα τα προβλήματα τοιχογραφιών σας. μην ντρέπεστε, στείλτε τα τώρα!\nοπότε γιατί να μην αφιερώσετε λίγο χρόνο για να περιηγηθείτε σε αυτήν την εξαιρετική συλλογή από μωβ τοιχογραφίες τώρα! με τόσο μεγάλο κόστος για ένα τόσο υψηλής ποιότητας προϊόν, θα ήταν ανόητος να μην το πάρετε τώρα! παραγγείλετε από εμάς σήμερα και πραγματοποιήστε όλα τα τοιχογραφικά σας όνειρα πραγματικότητα!\nήλιος δύει πάνω από τοιχογραφία τοπίων της θάλασσας\nΤρισδιάστατη τοιχογραφία νυχτερινού ουρανού\nτοιχογραφία με πολύχρωμες μέδουσες\nταπετσαρία λουλουδιών φωτογραφία\nθέα στην τοιχογραφία του ατλαντικού τοπίου\nτοιχογραφία λουλουδιών διακοσμητικών φύλλων του paisley\nθλιβερή ταπετσαρία τοιχογραφιών τοίχων αποκριών νεκροταφείων


Δ.Καζάκης: Που είναι η πολιτική συμφωνία ; | Ε.ΠΑ.Μ - Ενιαιο Παλλαϊκο Μετωπο Αρχική\nΔ.Καζάκης: Που είναι η πολιτική συμφωνία ;\nΤο πρωί της Δευτέρας 26/01/2015, συναντήθηκαν Τσίπρας και Καμμένος. Λίγο αργότερα εξήλθε ο Καμμένος και ανακοίνωσε ότι ο πρωθυπουργός (Τσίπρας) θα πάει να ορκιστεί και θα ορίσει κυβέρνηση.\nΚαι με την εθνική ανεξαρτησία και κυριαρχία της χώρας, τι συμφώνησαν; Πώς θα εξασφαλιστεί όταν δεν θέτει κανείς τους ούτε καν το ζήτημα; Μήπως έστω έθεσε ο Καμμένος το ζήτημα της δίωξης εκείνων που παρέδωσαν "άνευ όρων και αμετάκλητα" την εθνική κυριαρχία της χώρας; Αυτό δεν υποσχόταν προεκλογικά;\nΤελικά όλα αυτά έγιναν για να κλείσουν συμφωνία νομής της εξουσίας και για να γίνει ο Καμμένος υπουργός Ναυτιλίας, όπως έχει διακινείται στον τύπο;\nΜία μέρα μετά τις εκλογές και άρχισαν ήδη να φαίνονται οι αληθινές προθέσεις. Πίσω από τα συνθήματα και τις υποσχέσεις υπάρχει μόνο η ιδιοτέλεια, πολιτική και προσωπική.\nΝα γιατί χρειάζεται η παράσταση με τα άνθη στο μνημείο των πεσόντων στην Καισαριανή. Μόνο που οι εκτελεσθέντες ήταν πατριώτες που πέθαναν όχι για τη νομή της εξουσίας, αλλά γιατί δεν θέλησαν να διαπραγματευτούν τη ζωή τη δική τους και της πατρίδας τους με τους κατακτητές.\nΠέθαναν για μια Ελλάδα λεύτερη και λαοκρατική, όχι για υπουργεία, θώκους και πάρε-δώσε με τους δυνάστες της πατρίδας τους. Θα τρίζουν τα κόκκαλά τους. Κι αν το πάει έτσι ο Τσίπρας και το συνεταιράκι του, ένα είναι σίγουρο. Θα αναστηθούν για να τους στοιχειώσουν...\nΠΡΟΣΦΑΤΑ ΑΡΘΡΑΕλλάς των προδοτών και των ηρώωνΟ Δ. ΚΑζάκης στο ΠΕΛΛΑ T.V. - Πέμπτη 30 Μαρτίου 2017Ο Δ. Καζάκης στο Maximum FM - 30 Μαρτίου 2017


Χρόνια Μεσεντέριος Ισχαιμία ΚΩΝΣΤΑΝΤΙΝΟΣ ΠΑΠΟΥΤΣΗΣ | ΑΓΓΕΙΟΧΕΙΡΟΥΡΓΟΣ -ΣΤΡΑΤΙΩΤΙΚΟΣ ΙΑΤΡΟΣ - ΗΛΙΟΥΠΟΛΗ ΑΘΗΝΑ\nΧαρακτηρίζεται κλινικά από συμπτώματα κοιλιακού άλγους μετά από πρόσληψη τροφής, τα οποία όταν είναι έντονα οδηγούν τον ασθενή σε αποφυγή πρόσληψης τροφής και απώλεια βάρους. Ο πόνος συνήθως εντοπίζεται στο επιγάστριο ή περιομφαλικά και είναι οξύς ή βύθιος. Ξεκινά 20-30 λεπτά μετά τα γεύματα και διαρκεί περίπου 3 ώρες. Η διάγνωση τη νόσου καθυστερεί αρκετό διάστημα, καθώς οι ασθενείς υποβάλλονται σε μια σειρά ενδοσκοπήσεων και άλλων εξετάσεων αποκλεισμού μιας κακοήθειας ή διαγιγνώσκονται λανθασμένα με λειτουργικές εντερικές διαταραχές. Άτυπα συμπτώματα της νόσου είναι διαρκής κοιλιακή ενόχληση, ναυτία, εμετός, διάρροια ή δυσκοιλιότητα. Το ατομικό ιστορικό του ασθενούς συνήθως αποκαλύπτει εκδηλώσεις αρτηριοσκλήρυνσης σε άλλα αγγειακά υποστρώματα. Η κλινική εξέταση μπορεί να αναδείξει ακροαστικό φύσημα κατά την ακρόαση της κοιλιάς, ενώ τα ευρήματα από τις εργαστηριακές εξετάσεις δεν είναι ειδικά και μπορεί να υπάρχει αναιμία, λευκοπενία και ηλεκτρολυτικές διαταραχές.\nΌπως αναφέρθηκε ανωτέρω, η πλειάδα των αναστομωτικών δικτύων ανάμεσα στα μεσεντέρια αγγεία, μπορεί να αναπληρώσει την στένωση ή και την απόφραξη του στομίου ενός από τα τρία αγγεία. Απόδειξη γι’ αυτό είναι ότι ως και 18% του γενικού πληθυσμού μπορεί να έχουν όντως αποφραγμένο ένα ή και δύο από τα τρία αγγεία, χωρίς να παρουσιάζουν κανένα σύμπτωμα. Για να εμφανιστούν συμπτώματα, θα πρέπει να υπάρχουν σημαντικές στενώσεις ή και απόφραξη σε τουλάχιστον δύο από τα τρία αγγεία, ένα εκ των οποίων θα πρέπει να είναι οπωσδήποτε η άνω μεσεντέριος αρτηρία.\nΕξαίρεση στον κανόνα αυτό αποτελεί το σύνδρομο συμπίεσης της κοιλιακής αρτηρίας από τον μέσο τοξοειδή σύνδεσμο του διαφράγματος. Ανατομικοί λόγοι κατά τη διάπλαση είναι η αιτία αυτού. Η ύπαρξη του συνδρόμου αμφισβητείται και η διάγνωσή του τίθεται εξ αποκλεισμού άλλων διαγνώσεων. Τα συμπτώματα του συνδρόμου ίσως δεν οφείλονται σε ισχαιμία του πεπτικού, εν τούτοις η αντιμετώπισή του προκαλεί ανακούφιση από τα συμπτώματα στο 80% των περιπτώσεων.\nΤο υπερηχογράφημα είναι η πρώτη εξέταση που γίνεται για να εντοπιστεί στένωση της έκφυσης των μεσεντερίων αγγείων. Είναι μια εξέταση τεχνικά απαιτητική και με ειδικά υπερηχογραφικά κριτήρια, αλλά σε έμπειρα χέρια έχει διαγνωστική ακρίβεια 85-90% στη διάγνωση στενώσεων των μεσεντερίων αγγείων >70%. Η διάγνωση διευκολύνεται με τη χορήγηση δοκιμαστικού γεύματος. Η εξέταση είναι επίσης χρήσιμη για την μετεγχειρητική παρακολούθηση τόσο ενδαγγειακών όσο και ανοικτών παρεμβάσεων επαναιμάτωσης.\nΗ ψηφιακή αφαιρετική αγγειογραφία ιστορικά θεωρείται ο χρυσός κανόνας στη διάγνωση της νόσου. Προσφέρει άριστη απεικόνιση των μεσεντέριων αγγείων καθώς και του παράπλευρου δικτύου. Το κυριότερο πλεονέκτημα της μεθόδου είναι ότι προσφέρει την ευκαιρία για ενδαγγειακή παρέμβαση κατά τη διάρκεια της εξέτασης, όμως έχει το μειονέκτημα ότι είναι μια παρεμβατική μέθοδος με πιθανούς κινδύνους από τα αγγεία παρακέντησης και εκθέτει τον ασθενή σε ιοντίζουσα ακτινοβολία και σε πιθανή τοξικότητα στους νεφρούς από τη χορήγηση σκιαγραφικής ουσίας.\nΗ αξονική αγγειογραφία έχει αντικαταστήσει την ψηφιακή αγγειογραφία ως διαγνωστική μέθοδος εκλογής, καθώς προσφέρει τη δυνατότητα σχεδιασμού της ενδαγγειακής παρέμβασης, αν χρειαστεί, καθώς με τη δυνατότητα τρισδιάστατης ανασύνθεσης προσφέρει άριστες εικόνες των μεσεντερίων αγγείων και έχει διαγνωστική ακρίβεια 96% και ειδικότητα 94%. Μπορεί ταυτόχρονα να απεικονίσει τα υπόλοιπα όργανα της κοιλιάς και να αποκλείσει άλλες παθολογίες. Σε σύγκριση με την ψηφιακή αγγειογραφία, μπορεί να αναδείξει την παρουσία αθηρωματικών πλακών και να θέσει απεικονιστικά τη διάγνωση του συνδρόμου του μέσου τοξοειδούς συνδρόμου.\nΗ μαγνητική αγγειογραφία είναι μια μη παρεμβατική εξέταση που δύναται να χρησιμοποιηθεί στη διάγνωση της χρόνιας μεσεντερίου ισχαιμίας. Έχει το πλεονέκτημα της μη χρήσης ιοντίζουσας ακτινοβολίας και της δυνατότητας υπολογισμού ροών, όμως η αξονική αγγειογραφία είναι ανώτερη στην ποιότητα εικόνας και μπορεί να απεικονίσει καλύτερα την κάτω μεσεντέριο αρτηρία.\nΗ παρουσία αγγειακής στένωσης η και απόφραξης δεν αποτελεί απόδειξη εντερικής ισχαιμίας και τα συμπτώματα της χρόνιας μεσεντερίου ισχαιμίας έχουν πολλές ομοιότητες με διάφορες παθολογίες ενδοκοιλιακών οργάνων όπως το πάγκρεας, η χοληδόχος κύστη, ο στόμαχος, το δωδεκαδάκτυλο καθώς και λειτουργικές διαταραχές του εντέρου. Αυτό αναδεικνύει την ανάγκη λειτουργικών δοκιμασιών που να αποδεικνύουν την ισχαιμία του εντέρου, ειδικά στην περίπτωση που υπάρχει μόνο ένα εμπλεκόμενο αγγείο και η πιθανότητα εντερικής ισχαιμίας είναι ελάχιστη. Απόδειξη για εντερική ισχαιμία παρέχουν 5 τύποι εξετάσεων: Ιστική ισχαιμία κατά την διάρκεια ενδοσκόπησης, μέτρηση γαστρεντερικής αιματικής παροχής, μέτρηση ιστικού οξυγόνου και διοξειδίου του άνθρακα, μέτρηση βιοχημικών δεικτών ιστικής ισχαιμίας, λαπαροτομία και ιστολογική εξέταση. Από τις εξετάσεις αυτές, η τονομετρία (μέτρηση αυξημένου διοξειδίου του άνθρακα στον εντερικό αυλό) είναι η μόνη που έχει επαρκή διαγνωστική ακρίβεια, όμως είναι περίπλοκη μέθοδος, χρονοβόρα και επιρρεπής σε σφάλματα κατά τη διενέργειά της, με αποτέλεσμα να εκτελείται σπανίως.\nΠρωταρχικός στόχος της αντιμετώπισης των ασθενών με συμπτωματική χρόνια μεσεντέριο ισχαιμία αποτελεί η επαναιμάτωση των σπλαχνικών αγγείων. Σκοπός της επαναιμάτωσης είναι η ανακούφιση των συμπτωμάτων, η βελτίωση της ποιότητας ζωής, η αποκατάσταση φυσιολογικού σωματικού βάρους και η αύξηση της επιβίωσης μέσω της αποφυγής εντερικής νέκρωσης. Σε ασθενείς με ασυμπτωματική νόσο και των τριών αγγείων μπορεί να γίνει προφυλακτική επαναιμάτωση ή να αντιμετωπιστούν επεμβατικά με την εμφάνιση συμπτωμάτων. Σε απουσία συμπτωμάτων μεσεντέριας ισχαιμίας, δεν είναι σαφές αν πρέπει να γίνει επαναιμάτωση στενωμένων ή αποφραγμένων μεσεντερίων αγγείων, όταν υπάρχει ένδειξη αορτικής επέμβασης για άλλο λόγο, καθώς αυξάνεται η νοσηρότητα και η θνητότητα της επέμβασης.\nΤα τελευταία δέκα χρόνια, ο αριθμός των περιπτώσεων που αντιμετωπίστηκαν με ενδαγγειακές τεχνικές (αγγειοπλαστική και stent) έχει δεκαπλασιαστεί καθώς προσφέρει μια ελάχιστα παρεμβατική εναλλακτική στην ανοικτή χειρουργική επέμβαση. Σε πολλά κέντρα, αποτελούν την πρώτη επιλογή, αφήνοντας τις χειρουργικές παρακάμψεις για ασθενείς που δεν είναι υποψήφιοι για ενδαγγειακή αντιμετώπιση ή αυτή αποτυγχάνει. Η μέθοδος έχει συσχετιστεί με μικρότερη νοσηρότητα και θνητότητα και μικρότερη νοσηλεία.\nΗ ανοικτή χειρουργική παράκαμψη από την άλλη μεριά, προσφέρει ανώτερη μακροχρόνια βατότητα, χαμηλότερα ποσοστά επανεπεμβάσεων και μεγαλύτερο διάστημα ελεύθερο συμπτωμάτων. Λόγω της σπανιότητας των περιστατικών που οδηγούνται στην παρέμβαση, είναι πολύ δύσκολο να υπάρξει μια μελέτη σύγκρισης των δύο μεθόδων. Η τελική απόφαση για τη μέθοδο και για τις τεχνικές λεπτομέρειες της παρέμβασης εξατομικεύονται ανάλογα με την ανατομία του ασθενούς, το βαθμό καχεξίας και τα συμπαρομαρτούντα νοσήματα. Μετεγχειρητικά, συνιστάται βέλτιστη συντηρητική αγωγή με μονή αντιαιμοπεταλιακή αγωγή και στατίνη για πρόληψη καρδιαγγειακών συμβαμάτων. Δεν είναι σαφές αν η διπλή αντιαιμοπεταλιακή αγωγή προσφέρει κάποιο όφελος. Δεν είναι σαφές επίσης αν υπάρχει κάποιο όφελος από τον επανέλεγχο ως ρουτίνα μετά από ενδαγγειακή ή ανοικτή αποκατάσταση, εφόσον δεν επανεμφανιστούν συμπτώματα.


Γιορτινό ψάρεμα: Συνέχεια οδοιπορικού στο Γέρακα Λακωνίας..\nΠήραμε το δρόμο της επιστροφής για τον Γέρακα Λακωνίας!\nΑποχαιρετώντας το Κυπαρίσσι ανηφορίζοντας τις στροφές , συνεχίσαμε να φωτογραφίζουμε το πανέμορφο γραφικό τοπίο του παραλιακού χωριού!\nΟ Αύγουστος είναι ο μήνας που ωριμάζει η Ρίγανη και δεν χάνουμε την ευκαιρία …η ομάδα ,να ξαμοληθούμε στις παρυφές του δρόμου ,να την τρυγήσουμε φτιάχνοντας δεμάτια… για τις σαλάτες του Χειμώνα!!\nΗ μυρωδιά της μας συνοδεύει στην διάρκεια της επιστροφής.\nΜερική άποψη προς Ζάρακα\nΞένοι τουρίστες απολαμβάνουν τη Θέα...\nΣτη διασταύρωση γι το Ζάρακα στρίβουμε αριστερά το δρόμο για την Μονεμβάσια, όπου λίγο πιο πριν θα συναντήσουμε τον Γέρακα Λακωνίας. Ενδιάμεσο χωριό της αναφερόμενης διαδρομής, είναι η Ρηχειά.\nΟρεινό χωριουδάκι που φημίζεται για τα περίφημα κοψίδια ,τις γαρδούμπες, τα χοιρινά αλλά κυρίως το «Παϊδάκι της σχάρας.»\nΑφού στρωθήκαμε στον ίσκιο κάποιας Μουριάς μίας ταβερνούλας… απολαύσαμε την\nΕπιλογή του καταπληκτικού, ποικίλου εδέσματος με συνοδεία τοπικού οίνου… κλπ ορεκτικών.. φρεσκοτηγανισμένα ,από το διπλανό μποστάνι…!!!\nΑφου ξεκουραστήκαμε συνεχίσαμε την πορεία…. Και μετά από λίγα χιλιόμετρα μπήκαμε στο Γέρακα.\nΣτα πρώτα βήματα που κάνεις σε παίρνει η μυρωδιά του ψημένου Χταποδιού που ροδοψήνεται στο κάρβουνο… αισθάνεσαι ότι βρίσκεσαι στο ψαροχώρι που θα ικανοποιήσει κάθε γαστριμαργική σου επιθυμία.\nΑνάμεσα στα πολυτελή πλωτά ιδιωτικά σκάφη, προσαράζουν και τα φορτωμένα Ψαροκάικα με τους γραφικούς ψαράδες να ξεψαρώνουν… από τα δίχτυα το λαχταριστό Ασήμι….!!!\nEκεί βρήκα και τον Μπάρμπα Τάσο συνάδελφο Ψαρά από την Κούλουρη …. Με το Τρεχαντήρι του να προσπαθεί καθαρίσει τα «Μανωμένα» και να να ξεμπλοκάρει ανάμεσά τους δύο μισόκιλες Σκορπίνες.\nΠατήστε τον κέρσορα πάνω σε κάθε φωτο....και απολαύστε... "τα όμορφα"\nΞαποσταίνω στη ...γνώση της...Παράδοσης...!!!\nΠαραδοσιακή Αυλή...στο Γέρακα...Λακωνίας\nΣτο επόμενο....Θέμα μας ....Κάμπινγκ ...στα Τρίνησσα...Λακωνίας....!!!!\nΑναρτήθηκε από ΓΙΑΝΝΗΣ Μ στις 8:13 π.μ.\nΕτικέτες οδοιπορικό το Γέρακα Λακωνίας.


Η πρώτη σας δουλειά είναι να αναγνωρίσετε το καθήκον σας. Δεν πρέπει να συνεχίσετε να σκέφτεστε διαρκώς για το αν αυτό θα σας οδηγήσει στη νίκη ή την αποτυχία. Είναι καθήκον σας να προσπαθείτε. Η επιτυχία ή η αποτυχία της προσπάθειας πρέπει να αφεθεί στον Θεό. Εάν αναπτύξετε αυτήν τη στάση, δεν θα ενοχλείστε από επιτυχίες ή αποτυχίες. Όλοι οι μαθητές θέλουν να επιτύχουν στις εξετάσεις τους. Πρέπει να αναγνωρίσουν ότι η προσπάθεια είναι πιο σημαντική από την ίδια την επιτυχία. Περισσότερο από το να ονειρεύεστε ότι πρέπει να επιτύχετε, είναι πολύ πιο σημαντικό να καταβάλετε την προσπάθεια. Αναρωτηθείτε: Επιθυμείτε εξαιρετικά αποτελέσματα, αλλά καταβάλλετε τις κατάλληλες προσπάθειες; Εάν καταβάλλετε την κατάλληλη προσπάθεια, τότε, δεν χρειάζεται να ανησυχείτε για το αποτέλεσμα. Ακόμα κι αν κατά κακή σας τύχη, δεν λάβετε αυτό που επιθυμείτε, δεν χρειάζεται να λυπάστε γι’ αυτό, διότι κάνατε τις προσπάθειές σας! Αναπτύξτε αυτήν την ψυχική σταθερότητα και την ισότιμη στάση, μέσω των οποίων δεν θα νιώθετε ούτε ενθουσιασμό ούτε απογοήτευση.\n- Μπάμπα, από ομιλία που δόθηκε στα θερινά σεμινάρια, από το βιβλίο «Summer Showers, 1978», ch. 21\nΌταν επιδιώκετε τη νίκη και τον πλούτο, να θυμάστε ότι αυτά δεν είναι παρά σκιές, όχι ουσιαστικά πράγματα. Όταν ο ήλιος είναι πίσω σας, μπορείτε να φτάσετε ποτέ στη σκιά σας, ακόμα κι αν την ακολουθήσετε για εκατομμύρια χρόνια; Ποτέ! Η σκιά σας φεύγει γρηγορότερα και θα είναι πάντα απρόσιτη. Αντ’ αυτού, στραφείτε προς τον ήλιο και προχωρήστε! Τότε, παρακολουθήστε τι συμβαίνει. Η σκιά μένει πίσω και ακολουθεί τα βήματά σας σαν τον σκλάβο! Θυμηθείτε, η σκιά είναι το σύμβολο της κοσμικής ψευδαίσθησης (maya)! Εφ’ όσον ακολουθείτε την κοσμική ψευδαίσθηση, ο Θεός αγνοείται και βρίσκεται έξω από το πεδίο της θέασής σας. Δεν μπορείτε να κερδίσετε το όραμα και τη χάρη Του και θα παραμένετε για πάντα αιχμάλωτοι, παγιδευμένοι στο σπείρωμα της γέννησης και του θανάτου. Από την ατμόσφαιρα αυτή της εξάρτησης, κάνετε ειλικρινείς προσπάθειες, ώστε ν’ απελευθερωθείτε. Αν δεν συνειδητοποιήσετε τη δουλεία σας, εάν όλες οι προσπάθειές σας κατευθύνονται στην απόκτηση αισθησιακών απολαύσεων, αυτό είναι ένα ασφαλές σημάδι απόλυτης άγνοιας. Αντ’ αυτού, χρησιμοποιήστε όλες τις ικανότητες και την ενέργειά σας για ν’ απελευθερώσετε τον εαυτό σας.\n- Μπάμπα, από το βιβλίο «Θεία Γνώση – Vidya Vahini», κεφ 9\nΟ έπαινος και η κατηγορία φαίνεται να είναι έννοιες αντικρουόμενες μεταξύ τους, αλλά στην πραγματικότητα δεν είναι! Αυτό που θα σας οδηγήσει σε μία διαπρεπή θέση θα σας υποβιβάσει επίσης! Ενώ επαινείστε, παράλληλα η μομφή μπορεί ν’ αυξάνεται. Όταν σκάβουμε ένα πηγάδι, ένας σωρός λάσπης μεγαλώνει παράλληλα. Όσο πιο βαθιά μπαίνουμε στο πηγάδι, τόσο υψηλότερος θα είναι ο λοφίσκος της λάσπης που συσσωρεύεται. Πιστεύουμε ότι η τρύπα, η οποία αντιστοιχεί στο βαθύ πηγάδι, είναι η μομφή, ενώ ο σωρός αντιστοιχεί στον έπαινο. Αλλά όταν ρίχνουμε τον σωρό λάσπης στο πηγάδι, τότε αυτό κλείνει. Η λάσπη από το πηγάδι και η λάσπη στον σωρό είναι τα ίδιο. Μόλις συνειδητοποιήσουμε ότι συμβαίνει αυτό, δεν θα φοβόμαστε την κριτική ή την κατηγορία. Θα αναπτύξουμε μια ισότιμη στάση απέναντι στον έπαινο και τη μομφή. Μερικοί άνθρωποι θα εστιάζουν στο βάθος του πηγαδιού, ενώ άλλοι θα κοιτάζουν το ύψος του αναχώματος. Η σωστή στάση θα είναι να βλέπετε και τα δύο με την ίδια νοητική στάση. Μόνο τότε θα μπορέσετε να προχωρήσετε στο ιερό μονοπάτι.\n- Μπάμπα, από τις ομιλίες στα θερινά σεμινάρια στο Μπριντάβαν "Summer Showers in Brindavan, 1978, Ch 21"\nΌταν αυτό που πραγματικά υπάρχει είναι μόνο Ένα, δεν υπάρχει χώρος για καλλιέργεια διαφορών. Η ίδια δύναμη ζωής που είναι παρούσα σε έναν ελέφαντα υπάρχει επίσης σε έναν σκύλο ή μια αγελάδα. Δεδομένου ότι αυτή η ζωτική δύναμη που υπάρχει σε όλα τα έμψυχα όντα είναι μια και η αυτή, διαπιστώνουμε ότι όλα είναι μια όψη του Θείου. Για όσο διακατέχεστε από την αίσθηση της ιδιοκτησίας ή συνεχίζετε να λέτε «Δικό μου, δικό μου, δικό μου», δεν θα έχετε την ευκαιρία να παρατηρήσετε άλλα πράγματα εκτός από τα δικά σας. Όσο έχετε αυτήν τη στάση, δεν θα μπορέσετε ποτέ να καταλάβετε τι δεν είναι δικό σας. Την ημέρα που θα παραιτηθείτε απ’ αυτήν την ιδέα, θα αντιληφθείτε πραγματικά την πτυχή αυτή της αταραξίας του νου. Πρέπει να μειώσετε την προσκόλλησή σας σε πράγματα. Όσο η ζήλια και το εγώ έχουν δεσπόζουσα θέση στο νου σας, ο Θεός θα βρίσκεται σε απόσταση από εσάς. Όταν είστε σε θέση να απαλλαγείτε από αυτές τις ιδιότητες, ο Θεός θα είναι κοντά σας.\n- Μπάμπα, από τις ομιλίες στα θερινά σεμινάρια του 1978 - Summer Showers in Brindavan 1978, Ch 21\nΜε τη βοήθεια ενός ορθού και ηθικού τρόπου ζωής (Dharma) μπορεί να επιτευχθεί η ένωση με τον Θεό (Yoga). Όσο περισσότερες αρνητικές ποιότητες, όπως η λαγνεία και ο θυμός, εκτρέφονται σ` ένα άτομο, τόσο μεγαλύτερος είναι ο περιορισμός της δυνατότητας συνειδητοποίησης του Θείου. Αυτό σημαίνει πως η πίστη στον θείο Εαυτό (Atma) θα μειώνεται με γρήγορο ρυθμό, καθώς αυτές οι αρνητικές ποιότητες αναπτύσσονται. Η πίστη είναι πολύ σημαντική, η πίστη πως η πραγματικότητά σας είναι ο θείος Εαυτός· αυτή η πίστη είναι αληθινή πνευματική γνώση. Όταν η λαγνεία, ο θυμός κ.λπ. μειωθούν και εξαφανιστούν, η πίστη στον θείο Εαυτό και στην πνευματική έρευνα θα ενισχυθεί και θα επιβεβαιωθεί. Η μη-προσκόλληση είναι το θεμέλιο για την επίτευξη της επίγνωσης του Θείου, του Οικουμενικού Απόλυτου. Ακόμα και για ένα μικρό οικοδόμημα, τα θεμέλια πρέπει να είναι σταθερά και ισχυρά, αλλιώς πολύ σύντομα θα καταρρεύσει. Όταν πρέπει να φτιαχτεί μια γιρλάντα, χρειάζονται ένας σπάγκος, μια βελόνα και λουλούδια, έτσι δεν είναι; Ομοίως, όταν πρέπει να αποκτηθεί η πνευματική γνώση, η αφοσίωση (ο σπάγγος), η μη-προσκόλληση (η βελόνα) και η σταθερή, ειλικρινής εμμονή στον στόχο (τα λουλούδια) είναι απαραίτητα.\n- Μπάμπα, από το βιβλίο «Θεία Γνώση – Vidya Vahini», κεφ 9.\nΤο όφελος που μπορείτε ν’ αντλήσετε από οτιδήποτε, είναι ευθέως ανάλογο με την πίστη που αποδίδετε σ’ αυτό. Από τη λατρεία των θεών, τα προσκυνήματα, τις ψαλμωδίες, τις προσευχές ή την προσφυγή σε γιατρούς, αντλούμε οφέλη μόνο σύμφωνα με το μέτρο της πίστης μας. Για την ανάπτυξη της πίστης και για την προαγωγή της κατανόησης, βασική απαίτηση είναι η αγνότητα του πεδίου της καρδιάς και του νου. Χωρίς αυτήν την αγνότητα, η ξαφνική προσπάθεια Αυτο-έρευνας για την αποκάλυψη του ενυπάρχοντος Εαυτού (Atma), ενώ βρίσκεστε εν μέσω ποικίλων κοσμικών και υλικών εμπλοκών, θα καταστεί άκαρπη, καθώς δεν θα πηγάζει από μια πρόθυμη θέληση. Ο νους πρέπει πρώτα να αποσυρθεί από τον αντικειμενικό κόσμο και να στραφεί προς τα μέσα, προς την επίγνωση του Εαυτού. Οι σπόροι μπορούν να βλαστήσουν γρήγορα μόνο όταν φυτεύονται σε καλά οργωμένο έδαφος. Επίσης, ο σπόρος της γνώσης του Εαυτού μπορεί να βλαστήσει στο πεδίο της καρδιάς μόνο όταν αυτή έχει υποστεί την απαραίτητη διαδικασία εξαγνισμού.\nΗ φύση σας αποκαλύπτεται από τις πράξεις σας, τις χειρονομίες, την εμφάνιση, την ομιλία, τις διατροφικές συνήθειες, την ενδυμασία και τον τρόπο βαδίσματος. Επομένως, δώστε προσοχή για να βεβαιωθείτε ότι η ομιλία σας, οι κινήσεις, οι σκέψεις, η συμπεριφορά σας είναι σωστές, γεμάτες αγάπη και αγνότητα, και στερούνται ακροτήτων και ιδιοτροπιών. Η κατανάλωση φαγητού είναι μια ιερή τελετουργία. Δεν πρέπει να γίνεται σε στιγμές άγχους ή συναισθηματικής έντασης. Η τροφή πρέπει να θεωρείται φάρμακο για την ασθένεια της πείνας και μέσον συντήρησης της ζωής. Πρέπει να αναπτύξετε την ταπεινοφροσύνη για να πιστέψετε ότι έχετε πολλά καλά να μάθετε από τους άλλους. Ο ενθουσιασμός σας, η ισχυρή φιλοδοξία σας, οι αποφάσεις σας, η ικανότητά σας να εργάζεστε, το απόθεμα των γνώσεών σας, η σοφία σας –αυτά πρέπει να σχετίζονται με όλους τους άλλους και να μη χρησιμοποιούνται μόνο για σάς. Η καρδιά σας θα πρέπει να περικλείει όλους τους άλλους. Οι σκέψεις σας πρέπει να διαμορφώνονται με ευρύτητα πνεύματος. Αντιμετωπίστε κάθε πρόβλημα που συναντάτε ως μια ευκαιρία να αναπτύξετε τη δύναμη του νου σας και να ενισχύσετε περισσότερο τον εαυτό σας.\n- Μπάμπα, από το βιβλίο «Θεία Γνώση – Vidya Vahini», κεφ 8\nΙσλάμ σημαίνει παράδοση στον Θεό. Το Ισλάμ διδάσκει ότι η χάρη του Θεού μπορεί να κερδηθεί μέσω της δικαιοσύνης και της ενάρετης ζωής. Ο πλούτος, η ευρυμάθεια και η δύναμη δεν μπορούν να την εξασφαλίσουν. Η αγνή Αγάπη μόνο ευχαριστεί τον Κύριο. Το Ισλάμ επιμένει στην πλήρη εναρμόνιση σκέψεων, λόγων και πράξεων. Πραγματικά, όλοι όσοι ζουν με πνεύμα παράδοσης και αφοσίωσης, και με ειρήνη και αρμονία, ακολουθούν το Ισλάμ. Οι μουσουλμάνοι άγιοι σοφοί τόνισαν ότι πρέπει να διερευνήσουμε την εγκυρότητα του «εγώ» που αισθάνεται ότι είναι το σώμα, και του «εγώ» που αισθάνεται ότι είναι ο νους και καταλήγει στο συμπέρασμα ότι το πραγματικό «Εγώ» είναι ο Εαυτός, λαχταρώντας για τον Παντοδύναμο, τον Θεό. Ο μήνας Ραμαζάν, η νηστεία και οι προσευχές έχουν σχεδιαστεί για να ξυπνήσουν και να εκδηλώσουν αυτήν την συνειδητοποίηση. Κάθε θρησκεία δίνει έμφαση στην ενότητα, την αρμονία και την πραότητα. Γι’ αυτό καλλιεργήστε την αγάπη, την ανεκτικότητα και τη συμπόνια και καταδείξτε αυτήν την αλήθεια στην καθημερινή σας ζωή. Αυτό είναι το μήνυμα που σας δίνω με τις ευλογίες Μου.\nΟ μήνας Ραμαζάν είναι αφιερωμένος στο ιερό καθήκον της ενθύμησης και εφαρμογής των διδασκαλιών του Μωάμεθ για την επίτευξη της κατάστασης της ενότητας και της αγνότητας, η οποία είναι στ’ αλήθεια θεϊκή. Το Ισλάμ εστιάζει στη Σελήνη που ρυθμίζει τους μήνες. Με τη θέαση της Νέας Σελήνης, αρχίζει η νηστεία του Ραμαζάν και όταν η Νέα Σελήνη εμφανιστεί πάλι, η νηστεία τελειώνει. Νηστεία δεν σημαίνει απλά αποχή από την τροφή και το ποτό, αλλά υποβολή του σώματος, των αισθήσεων και του νου σε αυστηρή πειθαρχία. Η νηστεία αρχίζει με την ανατολή του ήλιου και σταματά μόνο μετά τη δύση του. Ξυπνώντας νωρίς στις τέσσερις το πρωί, ξεκινά η προσευχή και στη διάρκεια της ημέρας γίνεται προσπάθεια να συνειδητοποιηθεί η συνεχής παρουσία του Κυρίου. Αυτό είναι το νόημα της νηστείας. Στη διάρκεια του μήνα Ραμαζάν αποφεύγεται η αντιπαλότητα, αποβάλλεται το μίσος και όλα εντάσσονται σε μια πνευματική ατμόσφαιρα αδελφοσύνης. Το Κοράνι υπογραμμίζει το γεγονός πως όλοι οφείλουν να καλλιεργούν την αίσθηση της ενότητας, της αλληλεξάρτησης, της ανιδιοτελούς αγάπης και της εγγενούς παρουσίας του Θεού.\nΗ πνευματική γνώση σας εκπαιδεύει στο να έχετε κατά νου πρώτα τον εαυτό σας. Αφού μεταμορφώσετε τον εαυτό σας, προσπαθήστε να αναμορφώσετε τους άλλους. Αυτή είναι η συμβουλή που σας προσφέρεται από την πνευματική γνώση. Η απατηλή προσκόλλησή στον αντικειμενικό κόσμο μπορεί να εκριζωθεί μέσω της ανιδιοτελούς υπηρεσίας που προσφέρεται ως λατρεία στον Κύριο. Η αφοσίωση στην πατρίδα, η αγάπη της μητέρας πατρίδας –αυτά πρέπει να εκτιμώνται λιγότερο από την αγάπη και την αφοσίωση προς όλη την ανθρωπότητα. Η γνήσια πνευματική αφοσίωση χαρακτηρίζεται από την αγάπη προς όλους, πάντα και παντού. Το χαρακτηριστικό της φύσης είναι να εκδηλώνεται ως πολλαπλότητα. Το χαρακτηριστικό του Θεού είναι να απορροφάται στην ενότητα. Επομένως, εκείνοι που αντιπαθούν ή μισούν, υποτιμούν ή δυσφημούν κάποιον άλλον είναι στ’ αλήθεια ανόητοι, διότι έτσι αντιπαθούν, μισούν, υποτιμούν ή δυσφημούν μόνον τους εαυτούς τους. Όμως δεν γνωρίζουν αυτήν την αλήθεια. Η πνευματική γνώση σας καθοδηγεί στο να εδραιώσετε εντός σας αυτήν την αλήθεια και να καταδείξετε την υποκείμενη Θεότητα.\nΣτην εποχή μας, η παρακολούθηση διαλέξεων και σεμιναρίων έχει γίνει απλά ένα πάθος, μια μανία. Αφού τα παρακολουθήσουν μια φορά, οι άνθρωποι φαντάζονται ότι γνωρίζουν τα πάντα. Μην ακούτε απλώς, εφαρμόστε και βιώστε. Μην επαναπαύεστε ικανοποιημένοι, ακούγοντας απλώς συμβουλές. Ό,τι έχετε ακούσει πρέπει αργότερα να το στοχαστείτε και αυτό που έχει κατασταλάξει και εντυπωθεί στο νου σας πρέπει αργότερα να βιωθεί και να εκφραστεί στις σκέψεις, τα λόγια και τις πράξεις. Μόνον έτσι μπορεί η αλήθεια να καταστεί ο θησαυρός της καρδιάς. Τότε μόνον μπορεί να ρέει μέσα από τις φλέβες και να εκδηλώνεται με απόλυτη λαμπρότητα μέσα σας. Ο πραγματικός σκοπός της αναζήτησης της αλήθειας είναι η απελευθέρωση. Η λαχτάρα πρέπει να είναι βαθιά και επίμονη. Η επιθυμία να γνωρίζουμε και να βιώσουμε την αλήθεια θα γίνει τότε γιόγκα, μια διαδικασία ένωσης.\nΣτον κήπο της καρδιάς σας πρέπει να φυτέψετε και να καλλιεργήστε το τριαντάφυλλο της θεότητας, το γιασεμί της ταπεινότητας και τη μανόλια της γενναιοδωρίας. Στο ντουλάπι με τα φάρμακα του κάθε σπουδαστή, πρέπει να φυλάσσονται δισκία ετοιμότητας διάκρισης, σταγόνες αυτοελέγχου και τρεις σκόνες: η πίστη, η αφοσίωση και η υπομονή. Με τη χρήση αυτών των φαρμάκων μπορεί κανείς να ξεφύγει από τη σοβαρή ασθένεια που ονομάζεται άγνοια. Υπάρχουν πολλές καταστροφικές δυνάμεις στον κόσμο, αλλά, ευτυχώς, υπάρχουν επίσης εποικοδομητικές δυνάμεις. Οι αναζητητές της πνευματικής γνώσης δεν πρέπει να μετατραπούν σε λάτρεις των βομβών και των μηχανικών συσκευών. Πρέπει να μετατραπούν σε ενεργά άτομα που λατρεύουν τον Θεό και επικαλούνται το όνομά Του. Η εξουσία και η δύναμη είναι ισχυρές ναρκωτικές ουσίες. Μολύνουν και δηλητηριάζουν τους ανθρώπους και οδηγούν στην καταστροφή. Αναπαράγουν τη δυστυχία. Όμως η πνευματική γνώση θα σας χαρίσει πληρότητα και καλοτυχία.\nΑν και διατίθενται τρία μόνιμα στολίδια για όλους, με τη μορφή της φιλανθρωπίας για το χέρι, της ακρόασης της δόξας του Θεού για τα αυτιά και την εκφορά της αλήθειας για τη γλώσσα, οι άνθρωποι ασχολούνται με την επιδίωξη όλων των παροδικών και ανώφελων κοσμικών πραγμάτων. Θα πρέπει να προσπαθήσετε να επιτύχετε εκείνο δια μέσου του οποίου όλα τα άλλα επιτυγχάνονται. Το πρώτο βήμα είναι να κατανοήσετε τη σχέση που συνδέει δύο άτομα. Δεν είναι τίποτε άλλο παρά η αγάπη. Στη βάση της αγάπης, συνέχεται ολόκληρη η κοινωνία. Τι είναι μια χώρα; Δεν είναι η γη, αλλά η κοινωνία που συγκροτεί μια χώρα ή ένα έθνος. Όταν το έθνος ευημερεί και προχωρά με υγιή ανάπτυξη, ικανοποιούνται επίσης οι ανάγκες των ατόμων. Το άτομο εξαρτάται από την κοινωνία. Γεννιέστε, ανατρέφεστε και συντηρείστε από την κοινωνία. Επομένως, είναι το καθήκον του κάθε ατόμου να παρέχει ανιδιοτελή υπηρεσία για την προαγωγή της ευημερίας της κοινωνίας, η οποία αφορά όλους.\n- Μπάμπα, από ομιλία που δόθηκε στις 11 Απριλίου 1994\nΩς παιδιά της γης, οι άνθρωποι πρέπει να μάθουν το μάθημα της θυσίας και της ανιδιοτελούς προσφοράς από τη Μητέρα Γη. Χωρίς θυσία, είναι δύσκολο να διατηρηθεί η ίδια η ζωή. Μερικοί λένε ότι η γνώση είναι πολύτιμη. Αλλά ο χαρακτήρας είναι πιο πολύτιμος από τη γνώση. Κάποιος μπορεί να είναι ένας πολυμαθής μελετητής, μπορεί να κατέχει υψηλές θέσεις εξουσίας, μπορεί να είναι πολύ πλούσιος ή να είναι επιφανής επιστήμονας, αλλά αν δεν έχει χαρακτήρα, όλα τα άλλα προσόντα του δεν ωφελούν καθόλου. Η θυσία, η αγάπη, η συμπόνια και η ανεκτικότητα είναι οι εξαιρετικές ανθρώπινες ποιότητες που πρέπει να καλλιεργούνται, αποβάλλοντας τη ζήλια, το μίσος, τον εγωισμό και τον θυμό, που είναι ποιότητες ζώων. Ποια είναι η ωφέλεια του να γεννιέσαι ως άνθρωπος και να ζεις τη ζωή των πτηνών και των θηρίων; Πρέπει να μένετε ατάραχοι μπροστά στην ευχαρίστηση και τον πόνο, στην απώλεια ή το κέρδος. Χωρίς πόνο, δεν μπορείτε να απολαύσετε ευχαρίστηση. Η θλίψη είναι πραγματικά ο βασιλικός δρόμος προς τη χαρά. Τα δεινά είναι τα σκαλοπάτια που οδηγούν τον άνθρωπο στην ενάρετη συμπεριφορά. Κανείς δεν πρέπει ούτε να ενθουσιάζεται μπροστά στη χαρά ούτε να απελπίζεται όταν έρχεται αντιμέτωπος με τον πόνο.\nΜόλις λίγα λεπτά σκέψης θα σας πείσουν για την ματαιότητα επίγειου πλούτου, της φήμης ή της ευτυχίας. Όταν είστε ευκατάστατοι, όλοι σας επαινούν. Όταν η δεξαμενή είναι γεμάτη, εκατοντάδες βάτραχοι κοάζουν τριγύρω. Όταν η δεξαμενή στεγνώσει, δεν υπάρχει ούτε ένας. Μια παροιμία λέει πως όταν ένα πτώμα έχει κάποια κοσμήματα επάνω του, πολλοί διατείνονται πως έχουν συγγένεια με τον νεκρό. Εάν αντίθετα δεν έχει τίποτα επάνω του, ούτε ένας δεν θα τον κλάψει! Όταν προσθέτετε στον τραπεζικό σας λογαριασμό όλο και περισσότερο, σκεφτείτε μήπως συσσωρεύετε προβλήματα για τον εαυτό σας και τα παιδιά σας, καθιστώντας το πιο δύσκολο γι’ αυτά να ζήσουν μια ζωή αγνή, άνετη και αξιοπρεπή. Αναλογιστείτε και θ’ ανακαλύψετε πως αυτοί που τιμώνται παντού είναι εκείνοι που απαρνήθηκαν τις εγκόσμιες προσκολλήσεις τους και αναζήτησαν το πιο δύσκολο μονοπάτι της πραγμάτωσης του Θεού αντί του ευκολότερου δρόμου της πραγμάτωσης του κόσμου! Η αποταύτιση πρέπει να είναι αρκετά ισχυρή, ώστε ν’ απαλλαγείτε από τη σκλαβιά των αισθήσεων.\nΤο επόμενο βήμα (για την απαλλαγή από την άγνοια της ατομικότητας, όπου το πρώτο βήμα είναι η άσκηση της στάσης «Είμαι δικός Σου») είναι «Είσαι δικός μου», όπου το κύμα απαιτεί τη στήριξη της θάλασσας ως δικαίωμά του. Ο Κύριος πρέπει ν’ αναλάβει την ευθύνη της προστασίας και της καθοδήγησης του ατόμου. Το άτομο είναι σημαντικό, αξίζει να διασωθεί και ο Κύριος δεσμεύεται να εκπληρώσει την ανάγκη του πιστού. Ο άγιος Σούρντας έλεγε: «Είσαι δικός μου. Δεν θα σ’ αφήσω. Θα Σε φυλακίσω στην καρδιά μου. Δεν θα δραπετεύσεις». Το επόμενο στάδιο είναι : «Είσαι εγώ». Δεν είμαι πάρα το είδωλο και Εσύ είσαι το πρωτότυπο. Δεν έχω ξεχωριστή ατομικότητα. Δεν υπάρχει δυαδικότητα. Όλα είναι Ένα. Η δυαδικότητα δεν είναι παρά μια αυταπάτη.\nΌταν κάποιος υποφέρει από στομαχόπονο, η καλύτερη θεραπεία είναι τα άλατα ή μια θερμοφόρα πάνω στο στομάχι και όχι ένα κολλύριο για τα μάτια. Τα βάσανα που περνάτε εξαιτίας της άγνοιάς σας θα εξαλειφθούν όταν αναγνωρίσετε την οικουμενικότητα του Θεού και συγχωνευθείτε ως ξεχωριστά άτομα σ’ αυτή την Οικουμενικότητα. Αυτό το πρώτο βήμα δεν είναι τόσο εύκολο όσο φαίνεται. Υιοθετήστε τη στάση: «Είμαι δικός Σου». Αφήστε το κύμα ν’ ανακαλύψει και ν’ αναγνωρίσει πως ανήκει στη θάλασσα. Το κύμα χρειάζεται πολύ χρόνο για ν’ αναγνωρίσει πως πράγματι η τεράστια θάλασσα κάτω απ’ αυτό είναι αυτή που του χαρίζει την ύπαρξη. Ο εγωισμός του είναι τόσο ισχυρός που δεν του επιτρέπει να είναι τόσο ταπεινό και να υποκλίνεται μπροστά στη θάλασσα. «Είμαι δικός Σου. Είσαι ο Κύριος, είμαι ο υπηρέτης. Είσαι Απεριόριστος, είμαι περιορισμένος». Αυτή η στάση θα δαμάσει τον εγωισμό. Αυτή η στάση της παράδοσης, που ομοιάζει με τη στάση που έχει το γατάκι προς τη μητέρα του καθώς απλά νιαουρίζει ζητώντας βοήθεια και τροφή, απομακρύνει κάθε ίχνος εγωισμού.\nΈνας άνθρωπος που ζει χωρίς αγάπη είναι τόσο καλός όσο ένας νεκρός. Αγαπάτε τον πατέρα, τη μητέρα, τη σύζυγο, τα παιδιά σας και άλλους. Δεν υπάρχει κάποιο λάθος σ’ αυτό. Όμως πρέπει να βλέπετε τον Θεό στον καθένα απ’ αυτούς. Αυτή είναι η ουσία της γνωστής προσευχής που απευθύνεται στο Υπέρτατο Ον και σημαίνει: «Ω Θεέ μου, είσαι ο πατέρας, η μητέρα, ο φίλος, ο συγγενής. Είσαι η γνώση κι ο θησαυρός μου. Είσαι τα πάντα». Ν’ αναγνωρίζετε τον Θεό σε κάθε ύπαρξη. Ολόκληρο το Σύμπαν είναι μια εκδήλωση του Θεού. Είστε θεϊκοί, αλλά δεν το αντιλαμβάνεστε. Όταν κάνετε namaskaram με διπλωμένα χέρια σε υπόκλιση, σημαίνει πως προσφέρετε τα πέντε όργανα δράσης και τα πέντε όργανα αντίληψης στον Θεό. Η ίδια η προσφορά του namaskaram δίνει έμφαση στην ενότητα. Εάν λειτουργείτε με ενότητα και αγνότητα, εκεί θ’ ανθίσει η Θεότητα.\nΗ δράση που δεσμεύει είναι ένα τεράστιο δέντρο που μεγαλώνει γρήγορα. Το τσεκούρι που μπορεί να κόψει τις ρίζες του είναι αυτό: Η κάθε σας πράξη ας γίνεται ως πράξη λατρείας για τη δόξα του Κυρίου. Αυτή είναι η αληθινή θυσία, η πλέον σημαντική τελετή. Αυτή η θυσία προάγει και χαρίζει τη Θεία Γνώση. Θυμηθείτε πως η βαθιά επιθυμία να προσφέρετε ανιδιοτελή υπηρεσία πρέπει να διαρρέει το κάθε νεύρο του σώματος, να διεισδύει σε κάθε οστό και να ενεργοποιεί το κάθε κύτταρο. Αυτοί που ακολουθούν τον πνευματικό δρόμο, πρέπει να διακατέχονται από αυτή τη στάση απέναντι στην υπηρεσία. Όπου δεν υπάρχει σκληρότητα, η αγιότητα θα ευδοκιμήσει και η αρετή θ’ ανθίσει. Όπου υπάρχει απληστία, η ανηθικότητα θα ακμάζει. Η ανιδιοτελής υπηρεσία είναι το άνθος της αγάπης, ένα άνθος που γεμίζει τον νου με έκσταση. Η μη-βία είναι το άρωμα αυτού του άνθους. Προσφέρετε υπηρεσία χωρίς να περιμένετε τίποτα σε ανταπόδοση. Ας είναι ακόμα και οι μικρές σας πράξεις γεμάτες από συμπόνια και σεβασμό. Να είστε βέβαιοι πως με αυτόν τον τρόπο ο χαρακτήρας σας θα λάμψει υπέροχα!\n- Μπάμπα, από το βιβλίο «Θεία Γνώση - Vidya Vahini» κεφ. 8\nΗ πνευματική γνώση σας ωθεί να ρίξετε το μικρό εγώ στη θυσιαστική πυρά και στη θέση του να προάγετε την οικουμενική αγάπη, που είναι το θεμέλιο της υπερκείμενης πνευματικής νίκης. Η αγάπη που δεν γνωρίζει περιορισμούς, εξαγνίζει κι εξαγιάζει τον νου. Ας είναι οι σκέψεις σας να επικεντρωμένες στον Θεό, ας είναι τα συναισθήματά σας εξαγνισμένα και ας είναι οι δραστηριότητες σας έκφραση του ανιδιοτελούς εαυτού σας. Ας είναι ο νους, η καρδιά και τα χέρια διαποτισμένα με καλοσύνη. Η πνευματική εκπαίδευση πρέπει ν’ αναλάβει το καθήκον αυτό της μετουσίωσης. Πρώτα πρέπει να εμπνεύσει το μυστικό της υπηρεσίας. Η υπηρεσία που παρέχεται στους άλλους οφείλει να προσφέρει απόλυτη χαρά με κάθε τρόπο. Η πνευματική εκπαίδευση πρέπει να εστιάσει σ’ αυτό μέσω της υπηρεσίας. Κανένα κακό, πόνος ή θλίψη δεν πρέπει να προκληθεί σε κάποιον άλλον. Ενώ παρέχετε υπηρεσία, η στάση που υπηρετεί τη δική σας ικανοποίηση, δεν πρέπει να αμαυρώνει αυτή την προσφορά. Η υπηρεσία πρέπει να προσφέρεται ως ένα ουσιαστικό μέρος της διαδικασίας της ίδιας της ζωής.\nΊσως να αισθάνεστε υπερήφανοι για τον πλούτο και τα επιτεύγματά σας, αλλά όταν φύγετε από αυτό τον κόσμο δεν θα μπορέσετε να πάρετε ούτε ένα κομμάτι πίττας μαζί σας. Όταν έτσι έχει η κατάσταση, ποιος ο λόγος να συσσωρεύετε πλούτη; Τα χρήματα δεν πρόκειται να σας ακολουθήσουν. Πού θα πάτε όταν φύγετε; Κανείς σας δεν ξέρει. Επομένως, δεν είναι καλύτερο να αγωνίζεστε για τη θεία χάρη; Ακόμα και ένας εκατομμυριούχος έχει την ανάγκη να φάει ένα πιάτο ρύζι με αλάτι. Ακόμη κι αυτός δεν μπορεί να φάει χρυσάφι για να χορτάσει. Γι’ αυτό, χρησιμοποιήστε τον πλούτο σας για καλές και ενάρετες πράξεις, ώστε να αξίζετε τη θεία χάρη. Μερικοί αισθάνονται υπερήφανοι για τα νιάτα και την ομορφιά τους. Αλλά αυτά είναι εφήμερα. Συνειδητοποιήστε αυτές τις μεγάλες αλήθειες και αρχίστε να αγωνίζεστε για τον πλούτο της θείας χάρης. Όταν στοχάζεστε τον Θεό κάθε στιγμή αδιαλείπτως και με εστιασμένη αφοσίωση, ο Θεός θα φροντίσει για όλες σας τις ανάγκες.\n- Μπάμπα, από ομιλία που δόθηκε στις 6 Μαΐου 2003\nΑπό τ’ αρχαία χρόνια, πολλές ευγενείς μητέρες έχουν καθοδηγήσει τα παιδιά τους στον σωστό δρόμο. Το μέλλον των εθνών είναι στα χέρια των ευγενών μητέρων. Γι’ αυτό εξάλλου αποκαλείτε τη χώρα σας μητρική γη. Είναι πρωταρχικό καθήκον σας να αγαπάτε και να σέβεστε τη μητέρα σας. Μόλις ξυπνάτε το πρωί, το πρώτο πράγμα που πρέπει να κάνετε είναι ν’ αγγίζετε τα πόδια της μητέρας σας και να τη χαιρετάτε. Μια τέτοια ευγενής στάση θα σας προστατεύει πάντα και θα σας χαρίζει πλούτο κάθε είδους. Αληθινός άνθρωπος είναι εκείνος που αγαπά τη μητέρα του και δέχεται με τη σειρά του την αγάπη και τις ευλογίες της. Οι μητέρες μιλούν από την καρδιά τους, ευχόμενες την ευημερία των παιδιών τους. Πολλοί δεν λαμβάνουν υπόψιν τα λόγια της μητέρας τους. Όποιος δεν μπορεί να κερδίσει την αγάπη της μητέρας του είναι στ’ αλήθεια δαίμονας. Μπορεί ν’ αποκτήσετε πολλά πτυχία ή ν’ αναλάβετε πολλές ιερές δραστηριότητες. Όμως ολ’ αυτά είναι ανώφελα, εάν δεν καταφέρετε να κάνετε τη μητέρα σας ευτυχισμένη.\nΗ μητέρα Εσβαράμμα μεταλαμπάδευε πολλές ευγενείς διδαχές στους πιστούς όταν μαζεύονταν γύρω της. Ο Σουάμι της είχε διαθέσει ένα μικρό δωμάτιο στο Πρασάντι Νίλαγιαμ. Πολλές κυρίες πήγαιναν εκεί κι εκλιπαρούσαν: «Μητέρα, είμαστε εδώ πολύ καιρό. Σε παρακαλούμε, πες στον Σουάμι να μας παραχωρήσει μια συνέντευξη». Τους απαντούσε: «Αγαπητές μου, ο Σουάμι μπορεί να φαίνεται μικρός στα μάτια μας, αλλά δεν ακούει κανέναν. Δεν χρειάζεται καμία σύσταση. Θα σας δώσει αυτό που αξίζετε. Πρέπει να καταλάβετε και να εφαρμόζετε τις θεϊκές αρχές του Σουάμι». Κατ’ αυτόν τον τρόπο έδινε την κατάλληλη καθοδήγηση στους πιστούς. Κάποια μέρα Μου είπε: «Σάτυα! Το όνομα και η φήμη Σου έχει εξαπλωθεί πολύ μακριά. Όλος ο κόσμος έρχεται σε Σένα. Σε παρακαλώ, χάρισε ειρήνη στον κόσμο με τη θεϊκή Σου θέληση». Απάντησα: «Δεν χρειάζεται η θεϊκή Μου θέληση για την ειρήνη στον κόσμο. Όλοι πρέπει να επιτύχουν την ειρήνη μόνοι τους, διότι τα ανθρώπινα όντα, από τη φύση τους, είναι οι ενσαρκώσεις της ειρήνης, της αλήθειας και της αγάπης».\nΕάν επιθυμείτε να έχετε την αγάπη του Θεού, τότε οι πράξεις σας πρέπει να συνάδουν με το πνεύμα της αγάπης. Είναι αδύνατον να εξασφαλίσετε την αγάπη του Θεού χωρίς τις αρμόζουσες και αγνές πράξεις. Μπορεί κάποιος που κυνηγά μονίμως τις ανταμοιβές, να είναι ποτέ πραγματικά ευτυχισμένος; Η μόνη ανταμοιβή που πρέπει να προσδοκάτε είναι η ευχαρίστηση και η χαρά του να εκτελείτε σωστά το καθήκον σας. Η χαρά της υπηρεσίας είναι η αληθινή ανταμοιβή! Όταν εναντιώνεστε στις θεϊκές εντολές, τότε όλα θα οδεύουν σε αποτυχία! Ο τρόπος που νιώθετε καθορίζει και το αποτέλεσμα! Επομένως, αυτοί που επιθυμούν την αγάπη του Θεού, πρέπει να εξασφαλίσουν πως ενεργούν με τον ενδεδειγμένο τρόπο! Για να έχετε την αγάπη του Θεού, πείτε στον εαυτό σας: «Η εργασία που κάνω είναι προσφορά σ’ Εκείνον». Εδραιώστε αυτό το αίσθημα στην καρδιά σας και κάνετε αυτό που επιθυμείτε να κάνετε ή ό,τι πρέπει να κάνετε. Ωστόσο, πριν βιαστείτε να υιοθετήσετε αυτό το μάθημα, σταματήστε για λίγο, σκεφτείτε και βεβαιωθείτε πως ο Θεός θα ήταν πραγματικά ευχαριστημένος με αυτό που προσπαθείτε να κάνετε και προσφέρετε το σ’ Εκείνον.\n- Μπάμπα, από το βιβλίο «Θεία Γνώση – Vidya Vahini» κεφ 7\nΟ Βούδας δίδαξε μια μεγάλη αλήθεια στον κόσμο. Δήλωσε πως αυτά που λέγονται στις Βέδες και στις Γραφές δεν είναι η υπέρτατη αλήθεια. Οι άνθρωποι πρέπει να συνειδητοποιήσουν ότι η υπέρτατη αρετή είναι η Μη-βία. Να μην προκαλείτε κακό σε κανέναν με σκέψεις, λόγια ή πράξεις. Τι σηματοδοτεί η πανσέληνος; Σηματοδοτεί την ολότητα. Όταν ο νους είναι γεμάτος αγάπη, πετυχαίνει την πληρότητα. Όταν ο νους είναι γεμάτος σκοτάδι (αρνητικές σκέψεις), δεν έχει κανένα νόημα να παρατηρείτε την πανσέληνο του Βούδα. Απαλλαγείτε απ’ αυτό το σκοτάδι. Χωρίς το φως της αγάπης στην καρδιά, ποια είναι η ωφέλεια του εξωτερικού φωτισμού; Ανάψτε τη λάμπα της θεότητας στον νου σας. Εξορκίστε το μίσος και την κακία που φωλιάζει στην καρδιά σας. Ο άνθρωπος είναι θύμα δύο κακών πλανητών: της προσκόλλησης και του μίσους. Για να ξεφύγετε από τη θηλειά τους, ο μόνος τρόπος είναι να καλλιεργήσετε την αγάπη.\n- Μπάμπα, από ομιλία που δόθηκε στις 15 Μαΐου 1997\nΑν και η μητέρα Εσβαράμμα δεν είχε κάποια επίσημη μόρφωση, η ίδια συμπεριφερόταν με υποδειγματικό τρόπο. Διακρινόταν από βαθιά σοφία. Μην κρίνετε τους άλλους, μην τους πληγώνετε ή μην τους περιγελάτε. Να αγαπάτε τους πάντες. Αυτά είναι που η μητέρα Εσβαράμμα δίδαξε σε όλους. Να εκτελείτε τα καθήκοντά σας με ειλικρίνεια. Έτσι είναι βέβαιο ότι θα προοδεύσετε στη ζωή. Όποιοι κι αν είστε, να ακολουθείτε τις ιερές διδαχές των σοφών πρεσβυτέρων. Πολλοί σπουδαστές δεν λαμβάνουν υπόψιν τα λόγια της μητέρας τους. Αυτό είναι σοβαρό λάθος. Οι μητέρες μιλούν από την καρδιά τους, επιθυμώντας την ευημερία των παιδιών τους. Να κατανοείτε τα συναισθήματά τους και να σέβεστε δεόντως τα λόγια τους. Υπακούετε στις εντολές των γονιών σας. Σίγουρα τότε θα ευλογηθείτε με όλα τα είδη εκπαίδευσης και δύναμης. Δεν χρειάζεται να κάνετε ειδικές προσπάθειες για να τα αποκτήσετε. Μην αγνοείτε ποτέ τα λόγια των γονιών σας. Ακολουθήστε τα με αγάπη και εξαγιάστε τη ζωή σας.\nΟτιδήποτε κι αν κάνετε, να το κάνετε ολότελα αποταυτισμένοι. Μπορεί να κάνετε οποιοδήποτε είδος εργασίας. Μπορεί, παραδείγματος χάριν, να ασχολείστε με δράσεις υπηρεσίας, όμως δεν πρέπει να έχετε προσδοκίες οποιουδήποτε είδους (συμπεριλαμβανομένου του αποτελέσματος) και επίσης να μην επιζητάτε κάποια ανταμοιβή, έπαινο, εκτίμηση κλπ για ό,τι κάνετε. Ειδικά όταν προσφέρετε υπηρεσία μέσω του Οργανισμού να είστε πολύ προσεκτικοί. Δεν πρέπει να λαχταράτε για φήμη και όνομα. Δεν πρέπει να αναζητάτε τον έπαινο και τον σεβασμό. Δεν πρέπει να παραπονιέστε λέγοντας: «Δουλεύω τόσο σκληρά και κάνω τόσο πολλά, αλλά δεν υπάρχει καμία αναφορά σ’ αυτό στις εφημερίδες». Εάν εργάζεστε με τέτοια παράπονα και προσδοκίες, τότε το καλό που μπορεί να κάνετε αναιρείται, και η ιερότητα της εργασίας σας καταστρέφεται. Επομένως, πρέπει να προσφέρετε την υπηρεσία σας ειλικρινά, όντας ατάραχοι μπροστά στην επιτυχία και την αποτυχία, τους επαίνους ή την κριτική.\n- Μπάμπα, Summer Showers in Brindavan, May 24, 2000\nΗ εργασία που εκτελείται χωρίς προσδοκία ή επιθυμία για κέρδος, καθαρά από αγάπη ή από αίσθηση καθήκοντος, είναι αληθινή γιόγκα. Αυτή η γιόγκα καταστρέφει τη ζωώδη φύση σας και σας μεταμορφώνει σε θεϊκές υπάρξεις. Υπηρετώντας τους άλλους και αναγνωρίζοντας μέσα τους τον ίδιο Εαυτό, σας βοηθά στο να προοδεύσετε. Θα σας σώσει από τη διολίσθηση από το πνευματικό στάδιο που έχετε επιτύχει. Η ανιδιοτελής υπηρεσία είναι μακράν πιο ευεργετική ακόμη και από τις αυστηρές πειθαρχίες και τη λατρεία. Η υπηρεσία καταλύει τον εγωισμό που κρύβεται εντός σας. Διευρύνει την καρδιά και την κάνει ν’ ανθίσει. Επομένως η δράση που γίνεται χωρίς επιθυμία είναι το υπέρτατο ιδεώδες. Όταν λοιπόν το μέγαρο της ζωής οικοδομείται πάνω σ’ αυτό το θεμέλιο, με τη λεπτή επίδραση της ανιδιοτελούς υπηρεσίας, το άτομο θα συγκεντρώσει αρετές. Η υπηρεσία πρέπει να είναι η εξωτερική έκφραση της εσωτερικής καλοσύνης. Και καθώς μετέχετε όλο και περισσότερο σε ανιδιοτελείς δράσεις, η συνειδητότητά σας διευρύνεται και βαθαίνει και ο αληθινός σας Εαυτός βιώνεται με σαφήνεια.\nΈχετε την πολύτιμη ευκαιρία ν’ ακούτε τις ομιλίες και τις οδηγίες Μου. Είναι αποτυπωμένες στις καρδιές σας. Οι συζητήσεις σας είναι επικεντρωμένες σε Μένα, στα λόγια Μου, στις θεϊκές Μου ενέργειες και στο μεγαλείο Μου. Η συμβουλή Μου είναι: Μεταφέρετε αυτή τη λατρεία στη ζωή σας. Δείξτε στους συντρόφους σας, στις πόλεις και τα χωριά, πόσο πειθαρχημένοι είστε, πόσο ειλικρινά υπακούτε τους γονείς σας και πόσο βαθιά σέβεστε τους δασκάλους σας! Γίνετε ένα φως, ένας λαμπτήρας, που ακτινοβολεί αρετή και αυτοέλεγχο στο περιβάλλον του. Μην πισωγυρίζετε στην απειθαρχία, τους άσχημους τρόπους, στην ανευθυνότητα και τις κακές συνήθειες. Μην παραπονιέστε για το φαγητό. Να τρώτε με ευχαρίστηση την καλή τροφή που έχετε! Μη διαμαρτύρεστε για οποιοδήποτε καθήκον σας ανατίθεται. Εκπληρώστε το με χαρά. Όταν χρειαστεί να φροντίσετε τους ηλικιωμένους σας, περιποιηθείτε τους με ευχαρίστηση και σύνεση, νιώθοντας χαρούμενοι για την ευκαιρία που σας δόθηκε. Ζήστε λοιπόν εδώ και όπου αλλού, τώρα και πάντα, με την πεποίθηση ότι Εγώ, που σας βλέπω και γνωρίζω όλες σας τις σκέψεις, τα λόγια και τις πράξεις, μπορώ να σας λούζω με τη Χάρη Μου όλο και περισσότερο.\nΌντας αφιερωμένος στην υπηρεσία της μητέρας και του πατέρα του, ο Νταρμαβγιάντα απέκτησε αιώνια φήμη. Μέσω της σταθερής προσήλωση στην αλήθεια, ο Ράμα και ο Χαριστσάντρα κέρδισαν την αθανασία. Μέσω της σωστής συμπεριφοράς, απλοί άνθρωποι ανήλθαν στο επίπεδο των μεγάλων σοφών. Ο Βούδας απείχε από κάθε βλαπτική ενέργεια προς τα ζώντα όντα. Θεώρησε τη μη-βία ως την ύψιστη ηθική επιταγή. Έτσι, τιμήθηκε ως οικουμενικός διδάσκαλος. Ο νους είναι το πρωταρχικό από τα τρία εσωτερικά όργανα του ανθρώπου. Πρέπει να προστατέψετε τον νου, έτσι ώστε να μην εισβάλλουν η προσκόλληση, το πάθος και η ανησυχία. Αυτές οι ακραίες συναισθηματικές καταστάσεις είναι φυσικές για τον νου. Τα κύματα που αναδύονται σ’ αυτόν με μανία είναι οι έξι εχθροί του ανθρώπου: η λαγνεία, ο θυμός, η απληστία, η προσκόλληση, η αλαζονεία και ο φθόνος. Τα πρώτα δύο ανοίγουν τον δρόμο στα υπόλοιπα τέσσερα, τα οποία ακολουθούν κατά πόδας. Για ν’ απελευθερωθείτε από τα πρώτα δύο και έτσι να προχωρήσετε στο πνευματικό μονοπάτι, πρέπει να ασκηθείτε στην πνευματική πειθαρχία. Μαθαίνετε αυτές τις πρακτικές μέσα από την πνευματική γνώση.\n- Μπάμπα, από το βιβλίο «Θεία Γνώση – Vidya Vahini, κεφ. 7»\nΖήστε μια ελεγχόμενη και πειθαρχημένη ζωή. Η αληθινή παιδεία πρέπει να εκπαιδεύει τους ανθρώπους να αναγνωρίζουν τα όρια και να τηρούν τους περιορισμούς. Καταπονείστε και υποφέρετε στερήσεις για ν’ αποκτήσετε εγκόσμια γνώση. Ακολουθείτε κάποιο πρόγραμμα αυστηρά, ώστε ν’ αναπτύξετε το φυσικό σας σώμα. Όποιος κι αν είναι ο στόχος σας, υπακούετε έναν ανάλογο κώδικα πειθαρχίας. Ποια είναι ακριβώς τα οφέλη της πειθαρχημένης σκέψης και συμπεριφοράς; Οι κανόνες και οι ρυθμίσεις είναι βασικοί στην αρχή. Έπειτα σας δίνουν τη δυνατότητα να αποκτήσετε την επίγνωση της περιοχής πέρα από το πεδίο των αισθήσεων. Αργότερα, μπορείτε να ταξιδέψετε πέρα από τις δυνατότητες του νου και ακόμη και πέρα από τα τείχη όλων αυτών που είναι προσβάσιμα απ’ όλες τις δυνάμεις που περικλείονται στο ανθρώπινο σώμα. Τελικά αντιλαμβάνεστε και βιώνετε την ουσία της Αλήθειας, δηλαδή, ότι ένα είναι το Ένα που ενυπάρχει στο παν, που σημαίνει σε ολόκληρη τη δημιουργία. Μακάριος είναι εκείνος που εδραιώνει εντός του αυτή την πίστη και αυτήν την επίγνωση.


23/10/2012 - 22:32μμ\n“Δεν μπορεί να λέμε άλλα προεκλογικά κι άλλα μετεκλογικά. Σ’ αυτό θα μείνω κι η στάση μου κατά κύριο λόγο είναι αρνητική όσον αφορά την ψήφιση των μέτρων με βασικό λόγο αυτόν. Πέραν του ότι, όπως σας είπα, τα μέτρα είναι άδικα κι ακουμπούν πάλι τους ίδιους, ανθρώπους, τις ίδιες κοινωνικές ομάδες, που υποφέρουν αυτή τη στιγμή πάρα πολύ”.\n“Δεν πρόκειται να αλλάξω σε ό,τι έχει σχέση με τις σκέψεις μου πηγαίνοντας προς την ψήφιση, διότι θεωρώ ότι είναι πολύ άδικα τα μέτρα αυτά”.\n“Δεν ξέρω αν σώζεται η χώρα και στη συνέχεια θα χρησιμοποιούμε αυτό το επιχείρημα προκειμένου να ψηφίζονται τόσο σκληρά μέτρα για την κοινωνία. Θα έπρεπε να υπάρξουν άλλες κατευθύνσεις κι άλλες πηγές εσόδων προκειμένου να μειωθούν αυτά τα μέτρα, παρότι κάποια είχαν ψηφιστεί με τη δεύτερη σύμβαση”.


UEFA EURO 2020: Νέα ευκαιρία για εισιτήρια\nΠώς να αποκτήσετε εισιτήρια για τα παιχνίδια στο Μόναχο\nΤέσσερις αγώνες της UEFA EURO 2020 θα διεξαχθούν στην Fußball Arena του Μονάχου – συμπεριλαμβανομένων όλων των αγώνων της γερμανικής εθνικής ομάδας.\nΠλέον καθορίστηκαν και οι ημερομηνίες για τη δεύτερη φάση των πωλήσεων εισιτηρίων: Από τις 4.12. έως 18.12. μπορείτε να υποβάλετε αίτηση.\nΘα σας αποκαλύψουμε πώς ακριβώς λειτουργεί αυτό και ποιες είναι οι απαιτήσεις για τους αιτούντες.\nΥποβάλετε αίτηση από τις 4 Δεκεμβρίου\nΣτα πλαίσια της δεύτερης φάσης των πωλήσεων, η οποία αρχίζει στις 4.12. και τελειώνει στις 18.12., οι οπαδοί των συμμετεχουσών ομάδων θα λάβουν συνολικά 960.000 εισιτήρια.\nΠερίπου 16% των εισιτηρίων που διατίθενται ανά αγώνα θα είναι διαθέσιμα για τους οπαδούς της γερμανικής εθνικής ομάδας.\nΑνάλογα με την κατηγορία, τα εισιτήρια κοστίζουν μεταξύ 50 και 125 ευρώ. Τα εισιτήρια για τους τελικούς, για τα οποία μπορείτε επίσης να κάνετε αίτηση, θα είναι πιο ακριβά.\nΕκτός από τα μεμονωμένα εισιτήρια, τον Δεκέμβριο του 2019 και τον Απρίλιο του 2020 θα διατίθενται και τα εισιτήρια “Follow my team”.\nΑυτά περιλαμβάνουν όχι μόνο τους αγώνες της γερμανικής εθνικής ομάδας στο Μόναχο αλλά και τους πιθανούς τελικούς. Ωστόσο, η γερμανική ομάδα δεν θα παίξει τον τελικό στο Μόναχο.\nΗ πιο σημαντική προϋπόθεση για μια επιτυχημένη αίτηση είναι ένας λογαριασμός UEFA, τον οποίο θα πρέπει να έχετε δημιουργήσει μέχρι τις 25.11.\nΤα εισιτήρια για τους αγώνες της γερμανικής εθνικής ομάδας θα δοθούν μόνο σε μέλη του Fan Club Nationalmannschaft. Ως εκ τούτου, απαιτείται επίσης ένας αριθμός μέλους του Fan Club Nationalmannschaft, για τον οποίο πρέπει επίσης να έχει υποβληθεί αίτηση μέχρι τις 25.11.\nΔεν είναι απαραίτητο να συμμετέχετε μόνιμα στο πρόγραμμα Fan-Club. Προσφέρεται για άλλη μια φορά δυνατότητα εγγραφής στο τουρνουά για το UEFA EURO 2020.\nΕδώ μπορείτε να δημιουργήσετε έναν λογαριασμό UEFA: uefa.com\nΕδώ μπορείτε να γίνετε μέλος της εθνικής ομάδας Fan-Club: funclub.de\nΤο ελληνόπουλο που ζει το όνειρο του στη Γερμανία


ΥΛΙΚΑ ΚΑΛΥΨΗΣ - Αγρομηχανική Βόλου ΑΕ, Γεωργικα Εφοδια,Μελετες,Εμπορια Αγροτικων Προιοντων\nΗ Αγρομηχανική Βόλου Α.Ε. σε συνεργασία με την Εταιρία Πλαστικά Κρήτης σας προσφέρει πληθώρα υλικών κάλυψης. Η Εταιρία Πλαστικά Κρήτης είναι η μεγαλύτερη ελληνική εταιρία στον χώρο της με δυναμικό εξαγωγικό χαρακτήρα.\nΗ Αγρομηχανική Βόλου Α.Ε. σε συνεργασία με τα Πλαστικά Κρήτης διαθέτουν φύλλα κάλυψης θερμοκηπίων υψηλών προδιαγραφών, που έχουν παραχθεί με τις πιο σύγχρονες μεθόδους για να ικανοποιούν πλήρως τις ανάγκες του Έλληνα καλλιεργητή θερμοκηπίων. Όλα τα φύλλα υπόκεινται σε αυστηρούς ποιοτικούς ελέγχους, βάσει του προτύπου ISO 9001:2000.\nΦύλλα χαμηλής κάλυψης που χρησιμοποιούνται για την κάλυψη καλλιεργειών όπως πεπόνι, καρπούζι, φράουλα κ.λ.π. για ένα σχετικό χρονικό διάστημα. Η γκάμα της << Πλαστικά Κρήτης>> περιλαμβάνει:\n1. Πολύ Ισχυρά λεπτά LLDPE φύλλα (17-20 μm), τα οποία θα προτιμούνται για σχετικά όψιμες καλλιέργειες.\n2. Ιδιαίτερα θερμικά φύλλα (40-50 μm) για 1 ή 2 περιόδους χρήση, τα οποία εξασφαλίζουν ομαλότερη πτώση της θερμοκρασίας κατά την διάρκεια της νύχτας, με αποτέλεσμα υψηλότερες νυχτερινές θερμοκρασίες κατά 2 έως 4 oC σε σχέση μετά κοινά φύλλα PE. Θα πρέπει να προτιμούνται σε πρώιμες καλλιέργειες για την προστασία τους από τον παγετό.\n3. Φύλλα δροσισμού (20- 4μm), που ανακλούν την NIR ακτινοβολία για αποφυγή υπερθέρμανσης του τούνελ, με αποτέλεσμα την καλύτερη ανάπτυξη των φυτών. Θα πρέπει να προτιμούνται για καλλιέργειες άνοιξη/καλοκαίρι.\nΤα φύλλα εδαφοκάλυψης χρησιμοποιούνται για την αποτροπή της ανάπτυξης ζιζανίων, για αύξηση της θερμοκρασίας του εδάφους, για την αποφυγή εξάτμισης του νερού άρδευσης και για την σταθεροποίηση του εδάφους.\nΟ Κατάλογος της πλαστικά κρήτης περιλαμβάνει:\n1. Πολύ ισχυρά λεπτά φύλλα (15-20 μm) μαύρου ή φιμέ χρώματος\n2. Ειδικά λεπτά φύλλα (συνήθως (20-50 μm):\n• Καφέ φύλλο: Επιτρέπει την θερμότητα να περνάει και να ζεσταίνει το έδαφος κατά την διάρκεια της ημέρα, μειώνει τις θερμικές απώλειες κατά την διάρκεια της νύχτας, έχει επαρκή αδιαφάνεια για την πρόληψη ανάπτυξης ζιζανίων.\n• Ασημί / μαύρο φύλλο: Εμποδίζει την ανάπτυξη ζιζανίων, ενώ η ανάκλαση του φωτός από την ασημί πλευρά διώχνει τα έντομα και προστατεύει τα φυτά από ιούς.\n• Μαύρο φύλλο: ανθεκτικό στην κύπερη\nΓια περισσότερες πληροφορίες όλους τους τύπους φύλλων κάλυψης αλλά και τις διαθέσιμες διαστάσεις επικοινωνήστε με την Αγρομηχανική Βόλου Α.Ε. και ο έμπειρος συνεργάτης μας θα σας κατατοπίσει.


Πρώτη δοκιμή: Νέα Toyota Corolla - toyota corolla\nΤο όνομα Corolla, ένα από τα θρυλικότερα ονόματα της αυτοκίνησης, επέστρεψε δριμύτερο.\nΤο πρώτο κερδισμένο στοίχημα της νέας Corolla είναι η εμφάνιση. Ποτέ άλλοτε άλλωστε ένα μικρομεσαίο της Toyota δεν είχε τόσο ενδιαφέρουσα σχεδίαση.\nΟι λεπτομέρειες εστιάζονται στα στενά και όμορφα LED φωτιστικά σώματα εμπρός που τονίζουν την δυναμική του μοντέλου.\nΤο μυώδες αμάξωμα στα πλαινά του ανασηκώνει την γραμμή του αμαξώματος προς τα πίσω, για να συμπληρωθεί από τα αντίστοιχης αισθητικής πίσω φωτιστικά σώματα.\nCorolla…δώσ` τα όλα!!!\n121.698 Επισκέψεις στο άρθρο - Ημερομηνία δημοσίευσης: 6/4/2019\nΤο 2006 η Toyota θέλησε να αλλάξει το όνομα του δημοφιλέστερου μοντέλου της γκάμας της (με 45 εκατομμύρια πωλήσεις παγκοσμίως) και ένα από τα θρυλικότερα ονόματα της αυτοκίνησης γενικότερα. Η Corolla έμεινε να χαρακτηρίζει τις σεντάν εκδόσεις του νέου της τότε μικρομεσαίου, επιλέγοντας το πιο εύηχο και σύμφωνο με τη νέα ονοματοδοσία των μοντέλων της, Auris, για τις χατσμπακ εκδόσεις. Θα πει κανείς -και δικαίως- πως ελάχιστα επηρέασε αυτό την πορεία του Auris στην αγορά μιας και αποτέλεσε άξιο συνεχιστή της Corolla.\nΔώδεκα χρόνια μετά όμως η παρένθεση (Αuris) κλείνει, με την Corolla να ξαναπαίρνει τα ηνία για να συνεχίσει να γράφει την ιστορία της, στηριζόμενη στους 3 βασικούς πυλώνες που την έκαναν best seller (ποιότητα, αντοχή και αξιοπιστία) αλλά ανοίγοντας και νέους ορίζοντες μέσω της δυναμικής της σχεδίασης, το προηγμένο τεχνολογικό επίπεδό της και το οδηγοκεντρικό προφίλ της. Και αν τα δύο πρώτα χαρακτήριζαν και το προηγούμενο Auris στην εποχή του, το τελευταίο είναι η πρώτη φορά που συνοδεύει από τις απλές εκδόσεις την «οικογενειακή» Corolla…\nΕμφάνιση: Κερδίζει και σε εμφάνιση…\nΤο πρώτο κερδισμένο στοίχημα της νέας Corolla είναι η εμφάνιση. Ποτέ άλλοτε άλλωστε ένα μικρομεσαίο της Toyota δεν είχε τόσο ενδιαφέρουσα σχεδίαση. Το χάτσμπακ αμάξωμά της έχει τέλειες αναλογίες και συνδυάζει περίτεχνα την αιχμηρή και δυναμική αισθητική των Ιαπώνων, με τις καμπύλες επιφάνειες των Ευρωπαίων. Στο σύνολο το αποτέλεσμα τραβάει τα βλέμματα με ευκολία και ξεχωρίζει από τις λεπτομέρειες.\nΑυτές εστιάζονται στα στενά και όμορφα LED φωτιστικά σώματα εμπρός που τονίζουν την δυναμική του μοντέλου σε συνδυασμό με την λεπτή γραμμή της μάσκας και τον τεράστιο αεραγωγό του προφυλακτήρα. Αντίστοιχα το μυώδες αμάξωμα στα πλαινά του ανασηκώνει την γραμμή του αμαξώματος προς τα πίσω, για να συμπληρωθεί από τα αντίστοιχης αισθητικής πίσω φωτιστικά σώματα, συμπληρώνοντας το ξεχωριστό του προφίλ. Στις εκδόσεις Black Edition, η διχρωμία (οροφή- αμαξώματος) έρχεται να δώσει ένα ακόμα πιο ευχάριστο αισθητικό αποτέλεσμα διευρύνοντας και μέσω αυτής το «πελατολόγιο» της Corolla σε πιο νεανικό φάσμα από ότι στο παρελθόν. Παράλληλα η Toyota διαφοροποιεί αισθητικά τη νέα Corolla στις σεντάν εκδόσεις της για να καλύψει τις ανάγκες του πιο παραδοσιακού κοινού αυτής της κατηγορίας (ιδιαίτερα στην Ευρώπη), με την σεντάν να διαθέτει πιο εκλεπτυσμένο χαρακτήρα και πιο Αμερικάνικη «προφορά».


Tο καλύτερα κρυμμένο μυστικό του Πειραιά – Η Φωνή της Σαλαμίνας\nTο καλύτερα κρυμμένο μυστικό του Πειραιά\nΑΡΘΡΑ (ΕΙΔΗΣΕΙΣ)ΕΙΔΗΣΕΙΣΕΛΛΑΔΑΚΟΙΝΩΝΙΑ 22 Οκτωβρίου 2021 fonisalaminas\nTο καλύτερα κρυμμένο μυστικό του Πειραιά, το πλοίο Hellas Liberty, το μεγαλύτερο ίσως πλωτό μουσείο της Μεσογείου. Λιμάνι Πειραιά Στη σκιά του εγκαταλελειμμένου σιλό,...\nTο καλύτερα κρυμμένο μυστικό του Πειραιά, το πλοίο Hellas Liberty, το μεγαλύτερο ίσως πλωτό μουσείο της Μεσογείου.\nΣτη σκιά του εγκαταλελειμμένου σιλό, δίπλα στα τεράστια αδρανή μηχανήματα και λίγα μέτρα από τις πέτρινες δεξαμενές βρίσκεται το Hellas Liberty, ένα από τα σημαντικότερα μνημεία της ελληνικής και παγκόσμιας ναυτιλίας και το καλύτερα κρυμμένο μυστικό του Πειραιά. Με τις άγκυρες βιραρισμένες, καθαρό, με τη σημαία να κυματίζει στην πρύμνη, χωρίς ίχνος σκουριάς στις λαμαρίνες και με την πλώρη στραμμένη στην μπούκα του λιμανιού, μοιάζει έτοιμο να σαλπάρει γι’ ακόμα μία φορά στα 77 του χρόνια. Η αποστολή του, όμως, είναι διαφορετική.\nΤο Hellas Liberty, το μεγαλύτερο ίσως πλωτό μουσείο της Μεσογείου, δεν αποτελεί μόνο ένα ατόφιο και πλήρως επισκέψιμο κομμάτι της σύγχρονης ιστορίας αλλά και μια σπάνια ευκαιρία να σκεφτούμε την απόσταση που έχει διανύσει η Ελλάδα από το τέλος του Β’ Παγκοσμίου Πολέμου μέχρι σήμερα και τον τρόπο που η θάλασσα διαμόρφωσε τη συλλογική μας ταυτότητα.\nΠλοία του ενός ταξιδιού\nΕνώ ο Β’ Παγκόσμιος Πόλεμος μαινόταν, όλα έδειχναν ότι οι ΗΠΑ δεν θα έμεναν για πολύ αμέτοχες. Με τον συμμαχικό στόλο να μειώνεται, η ναυπήγηση φορτηγών πλοίων με ελαφρύ οπλισμό, ικανών να μεταφέρουν σε νηοπομπές τα απαραίτητα στην εμπόλεμη Ευρώπη, κρίθηκε επιτακτική. Τα πλοία αυτά, που πήραν τη συμβολική ονομασία λίμπερτυ, ξεκίνησαν να ναυπηγούνται το 1941. Σε μια άνευ προηγουμένου ναυπηγική φρενίτιδα, 2.711 τέτοιου τύπου πλοία κατασκευάστηκαν στις ΗΠΑ ως το 1945. Ο Ρούσβελτ θα αναφερθεί με διόλου κολακευτικά λόγια στις ναυπηγικές τους γραμμές, το «Time» θα τα χαρακτηρίσει «ασχημόπαπα», ενώ πολλοί θα μιλήσουν για «πλοία του ενός ταξιδιού».\nΤα λίμπερτυ, όμως, που έπαιξαν καθοριστικό ρόλο στην έκβαση του πολέμου, έμελλε να μακροημερεύσουν. Άλλωστε, 2.400 από αυτά βγήκαν αλώβητα από τις πολεμικές επιχειρήσεις. Μετά τη λήξη του Β’ Παγκοσμίου Πολέμου, το πολεμικό ναυτικό των ΗΠΑ αποφάσισε να διατηρήσει ως εφεδρικά κάποια από αυτά και τα υπόλοιπα θα διατεθούν προς πώληση σε τρίτες χώρες για εμπορικούς σκοπούς.\nΜε τον ελληνόκτητο στόλο να έχει αποδεκατιστεί, τα λίμπερτυ αποτέλεσαν την απαραίτητη μαγιά για την ανασυγκρότησή του. Εκατό από αυτά θα περιήλθαν άμεσα σε Έλληνες πλοιοκτήτες, ενώ υπολογίζεται ότι περισσότερα από 600, σε σύνολο 943 που διατέθηκαν, τα διαχειρίστηκαν εταιρείες ελληνικών συμφερόντων. Τα «ασχημόπαπα» λίμπερτυ, πολύχρωμα πλέον και χωρίς τον ελαφρύ οπλισμό τους, θα μεσουρανήσουν τις πρώτες μεταπολεμικές δεκαετίες, μεταφέροντας γενικό και χύδην φορτίο σε όλον τον κόσμο.\nΣήμερα μόλις τέσσερα από αυτά τα 2.711 πλοία εξακολουθούν να υπάρχουν. Δύο, πλήρως λειτουργικά, βρίσκονται στις ΗΠΑ και αποτελούν πλωτά μουσεία, διατηρώντας τα πολεμικά τους χρώματα. Εκεί υπάρχει ένα ακόμα, προσαραγμένο, που έχει μετατραπεί σε εργοστάσιο. Το τέταρτο δεν είναι άλλο από αυτό που βρίσκεται στον Πειραιά.«Ήταν σοφά και απόλυτα μελετημένα πλοία» μας λέει ο κ. Ευάγγελος Κούζιλος, πρόεδρος του Δ.Σ. του Ομίλου Φίλων Λίμπερτυ και συνταξιούχος πλοίαρχος. Ο ίδιος, που ξεκίνησε την καριέρα του το 1967 σε λίμπερτυ, ανέλαβε, τέσσερις δεκαετίες μετά, το τιμόνι του Hellas Liberty.\nΧαρακτηρίζει τα πλοία αυτής της σειράς «φωτεινό παράδειγμα», πυλώνα στη γιγάντωση της ελληνικής εμπορικής ναυτιλίας, που «συνεισέφερε και συνεισφέρει τεράστια ποσά στη χώρα και στους εργαζόμενους».Ένα Λίμπερτυ ξεπροβάλλει στον ΠειραιάΤα τελευταία ελληνόκτητα λίμπερτυ οδηγήθηκαν σε διαλυτήρια στα μέσα της δεκαετίας του ’80, όμως το στίγμα τους αποδείχθηκε ανεξίτηλο. Μια γενιά ναυτικών γαλουχήθηκε σε αυτά, ενώ μια σειρά πλοιοκτητών, που συχνά ξεκινούσαν την καριέρα τους ως ναυτικοί εκεί, μεγαλούργησε.\nΗ ιδέα για την απόκτηση ενός λίμπερτυ, το οποίο θα λειτουργούσε ως κοιτίδα μνήμης για τη μεταπολεμική εμπορική ναυτιλία, άρχισε να ωριμάζει τη νέα χιλιετία.\nΜια ομάδα μελών της ελληνικής ναυτιλιακής κοινότητας, με εμπνευστή τον εφοπλιστή Σπύρο Μ. Πολέμη, εντόπισε το καράβι σε ναυτική βάση στη Φλόριντα, η ομογένεια κινητοποιήθηκε και το Κογκρέσο, με ειδικό νόμο, το παραχώρησε στο ελληνικό Δημόσιο, ενώ συστήθηκε ο Όμιλος Φίλων Λίμπερτυ, ο φορέας διαχείρισής του πλοίου που καλύπτει και τα έξοδά του. Ανήμερα του Αγίου Νικολάου, 6 Δεκεμβρίου του 2008, και ενώ είχαν προηγηθεί πρόχειρες επισκευές, αναχώρησε ρυμουλκούμενο από τις ΗΠΑ.\nΈφτασε στον Πειραιά μετά από ταξίδι 35 ημερών, σκορπώντας συγκίνηση σε όσους το περίμεναν στο λιμάνι. «Είμαι εδώ από την πρώτη μέρα. Από τότε που το βρήκαμε, στην Αμερική» μας εκμυστηρεύεται ο κ. Κούζιλος. «Το μεγαλύτερό σας μπάρκο;» τον ρωτάμε. «Το μεγαλύτερό μου», συμφωνεί χαμογελώντας.\nΗ αποκατάσταση του Hellas Liberty ήταν το νέο στοίχημα. «Ήταν παροπλισμένο από το 1982. Η φθορά, μεγάλη» εξηγεί. Χρειάστηκαν σχεδόν δύο χρόνια εργασιών ώστε το καράβι να βρει την παλιά του λάμψη. Στην προσπάθεια συνεισέφερε οικονομικά μια μικρή ομάδα Ελλήνων εφοπλιστών, ενώ η γενναιόδωρη δωρεά του ιδρυτή της Costamare, καπετάν Βασίλη Κωνσταντακόπουλου έδωσε τη δυνατότητα να ολοκληρωθεί η αποκατάστασή του.\nΗ ολοκλήρωση των επισκευών ξύπνησε την επιθυμία για ταξίδι στον παλιό καπετάνιο. «Είπα “πάμε στην Αμερική να φορτώσουμε στάρια. Είμαστε έτοιμοι να περάσουμε επιθεώρηση και στο πιο δύσκολο λιμάνι”» μας εξομολογείται, παρότι ο ίδιος ξέρει ότι οι πιθανότητες το Hellas Liberty να ταξιδέψει ξανά αυτοδύναμα είναι σχεδόν μηδαμινές.\nΠηγή fosonline gr


20 καλύτερα τρόφιμα για περιπατητές\nΚύριος » Υγεία » 20 καλύτερα τρόφιμα για περιπατητές\nΕξασκείτε το περπάτημα να έχεις περισσότερη υγεία; Μεγάλος! Τώρα, βεβαιωθείτε ότι η διατροφή σας βοηθά τις προσπάθειές σας. Εάν ζητάτε σνακ χαμηλής περιεκτικότητας σε λιπαρά να λιμοκτονήσετε. βασίζομαι σε υδατάνθρακες ταχείας πέψης ως καύσιμο · ή τρώγοντας σαλάτες χαμηλής περιεκτικότητας σε πρωτεΐνες για να μειώσουμε τις θερμίδες, έχουμε πολύ καλύτερες προτάσεις.\nΌταν επιλέγετε το φαγητό σας πριν από την άσκηση, θυμηθείτε ότι το φαγητό πρέπει να κάνει τρία πράγματα για το σώμα σας: να παρέχει διαρκή ενέργεια, να διατηρεί τα επίπεδα σακχάρου στο αίμα σας σταθερό και να το ταΐζει. Οι άπαχες πρωτεΐνες, τα «καλά» λίπη και οι σύνθετοι υδατάνθρακες είναι τα θρεπτικά συστατικά που κάνουν τη δουλειά.\nΡίξτε μια ματιά στην παρακάτω συλλογή με τα 20 καλύτερα τρόφιμα για όσους πηγαίνουν για μια βόλτα :\nDavizro / iStock\n1. Αποβουτυρωμένο γάλα\nΕάν άφησες το γάλα πίσω ως παιδί, μπορεί να κάνεις μια κίνηση. Δύο μελέτες του Χάρβαρντ διαπίστωσαν ότι τα άτομα που συμπεριέλαβαν γαλακτοκομικά προϊόντα στην καθημερινή τους διατροφή είχαν 21% λιγότερες πιθανότητες να αναπτύξουν αντίσταση στην ινσουλίνη. ένα πρόβλημα που καθιστά δυσκολότερο για το σώμα να χρησιμοποιεί γλυκόζη και ευκολότερο για αυτό να αποθηκεύει τρόφιμα με τη μορφή λίπους. Το γάλα είναι επίσης πλούσιο σε ασβέστιο και άλλα μέταλλα. Προτιμήστε το αποβουτυρωμένο γάλα με 2% λίπος.\n2. Αποβουτυρωμένο γιαούρτι\nΕίναι δύσκολο να βρείτε ένα σνακ με υψηλή περιεκτικότητα σε πρωτεΐνες αλλά χαμηλή σε λιπαρά. Το αποκορυφωμένο γιαούρτι είναι ένα από αυτά. Είναι επίσης μια εξαιρετική πηγή ασβεστίου, που σχηματίζει οστά, και τα ωφέλιμα βακτήρια ζουν, βοηθούν στη διατήρηση του εντέρου κανονικού και του ανοσοποιητικού συστήματος σε πλήρη γκαζόν. Είναι μια εξαιρετική βάση για την παρασκευή βιταμινών. Προτιμήστε το αποβουτυρωμένο γιαούρτι που δεν είναι πολύ γλυκό και κοιτάξτε στη συσκευασία για την ένδειξη «ζωντανών ενεργών καλλιεργειών».\nRoxiller / iStock\n3. Ξηροί καρποί και κάστανα\nΟι μελέτες δείχνουν ότι τα καρύδια και τα κάστανα είναι σύμμαχοι της δίαιτας μείωσης της μέσης, αρκεί να μην το παρακάνετε. Αυτό οφείλεται στις ίνες, τις πρωτεΐνες και το «καλό» λίπος, που μπορούν να αυξήσουν την ευαισθησία του σώματος στην ινσουλίνη. Τα καρύδια είναι μια από τις καλύτερες πηγές ωμέγα-3. Αυτό είναι εξαιρετικό για την πρόληψη καρδιακών παθήσεων και μπορεί να βοηθήσει στην πρόληψη του διαβήτη τύπου 2. Είναι επίσης πλούσια σε βιταμίνη Ε, ένα σημαντικό αντιοξειδωτικό που μπορεί να βοηθήσει στην καταπολέμηση του καρκίνου του προστάτη και του πνεύμονα.\nΜια μελέτη που δημοσιεύθηκε στο Περιοδικό Διατροφής, συνέκρινε τα αποτελέσματα των συμμετεχόντων που έπιναν ένα ποτό που περιέχει κατεχίνες (ένα ισχυρό αντιοξειδωτικό που υπάρχει στο πράσινο τσάι) με εκείνους που έπιναν ένα χωρίς κατεχίνες. Αφού έπιναν τα ποτά, έκαναν περίπου 180 λεπτά άσκησης μέτριας έντασης, ειδικά περπατώντας, κάθε εβδομάδα. Μετά από 12 εβδομάδες, όσοι έπιναν πράσινο τσάι έχασαν 7,4% περισσότερο κοιλιακό λίπος από εκείνους που δεν έπιναν.\n«Οι κατεχίνες επιταχύνουν το μεταβολισμό και την ταχύτητα με την οποία το ήπαρ καίει λίπος», λέει ο Δρ Kevin C. Maki, συγγραφέας της μελέτης.\n30 διακοσμημένες τάσεις νυχιών για να χαράξετε το βλέμμα!\nΜάθετε πώς να βγάζετε ένα σπασμένο κλειδί από την κλειδαριά και άλλες συμβουλές\nΠώς να υπολογίσετε τη γόνιμη περίοδο: μάθετε περισσότερα για αυτήν τη φάση του εμμηνορροϊκού κύκλου\nΜανίκια ριπή: Μάθετε τα πάντα για αυτήν την τάση\nDIY: 8 ιδέες σχεδίασης που μπορείτε να κάνετε στον τοίχο\nΠώς να επωφεληθείτε από τις μετοχές: δείτε 4 διαφορετικούς τρόπους


Αγώνας δρόμου να "μπει" η ομάδα Τετάρτη στο Νέο Ρύσιο - PRESSARIS\nΑγώνας δρόμου να “μπει” η ομάδα Τετάρτη στο Νέο Ρύσιο\nΟ Άρης επιστρέφει την Δευτέρα από τα Τρία Πέντε Πηγάδια και ήδη ξεκίνησε ένας αγώνας δρόμου να “μπει” η ομάδα 18 Ιουλίου στο Νέο Ρύσιο.\nΗ ολοκλήρωση της προετοιμασίας στο… βουνό, φέρνει την ομάδα στην βάση της. Με το πρόγραμμα που έχει εκπονήσει ο Πάκο Ερέρα, μετά την επιστροφή της Δευτέρας, θα δοθεί διήμερο ρεπό, δηλαδή μέχρι και την Τρίτη.\nΗ επιστροφή στην δουλειά και στο γήπεδο είναι για την Τετάρτη 18 Ιουλίου και εδώ αναμένεται να έχει ολοκληρωθεί ο αγώνας δρόμου των εργασιών προκειμένου να μπει η ομάδα στο χορτάρι του Νέου Ρυσίου,\nΗ εταιρία που έχει αναλάβει τις εργασίες στον αγωνιστικό χώρο του Νέου Ρυσίου θα παραδώσει κανονικά την Δευτέρα, ενώ απομένει να ξεκαθαρίσει τι θα γίνει με την δεύτερη εταιρία που ανέλαβε το κομμάτι των αποδυτηρίων και των εξωτερικών χώρων.\nΟι άνθρωποι του Άρη στοχεύουν ότι οι προπονήσεις θα διεξάγονται απρόσκοπτα μέχρι την αναχώρηση για την Ολλανδία στο Νέο Ρύσιο.\n“Μέρα, νύχτα δουλεύαμε στο γήπεδο, τα έργα θα συνεχιστούν, θα ξεπεράσουν το 1.000.000 ευρώ”!\nΕπέκταση του Ρυσίου κατά 30 στρέμματα! Συνάντηση Καρυπίδη-Δασυγένη\nΠάτερ Χρήστος: “Ευχήθηκα στους παίκτες του Άρη να βάλουν στόχο το πρωτάθλημα”!\nO Ερέρα σε… ανοιχτή γραμμή με τους συνεργάτες του (photo)


Ηλεκτρονικό Κατάστημα Αγοράστε Με Bitcoin Περίληψη - Όλα για τα καλύτερα κρυπτονομίσματα\nΗλεκτρονικό Κατάστημα Αγοράστε Με Bitcoin Περίληψη\nΗλεκτρονικό Κατάστημα Αγοράστε Με Bitcoin\nΤα καλύτερα κρυπτονομίσματα συχνά βασίζονται στο πρώτο. Το Bitcoin είναι το πιο δημοφιλές κρυπτονόμισμα. Το Litecoin είναι μια παραλλαγή του Bitcoin. Αυτό το νόμισμα χρησιμοποιεί κώδικα ανοιχτού κώδικα και μια αρχιτεκτονική ανθεκτική στη λογοκρισία. Εξαιτίας αυτού, οποιοσδήποτε μπορεί να τροποποιήσει και να χακάρει τον κώδικα, πράγμα που σημαίνει ότι είναι ελεύθερο να χρησιμοποιηθεί από οποιονδήποτε Ηλεκτρονικό Κατάστημα Αγοράστε Με Bitcoin. Επιπλέον, η τιμή του Litecoin έχει αυξηθεί περισσότερο από 42.000% μέσα σε μόλις πέντε χρόνια.\nΕκτός από το Bitcoin, ορισμένα κρυπτονομίσματα είναι πιο δημοφιλή από άλλα. Για παράδειγμα, το Ethereum υποστηρίζει έξυπνα συμβόλαια, τα οποία είναι προγράμματα που ζουν στην αλυσίδα μπλοκ. Αυτά αποτελούν έναν εξαιρετικό τρόπο διαχείρισης των συναλλαγών και μπορούν να χρησιμοποιηθούν για πολλούς άλλους σκοπούς. Μπορούν ακόμη και να αντικαταστήσουν τις υπηρεσίες μεσεγγύησης και τους διαιτητές. Επιπλέον, οι έξυπνες συμβάσεις είναι ασφαλείς και αμετάβλητες. Αυτό είναι ένα μεγάλο πλεονέκτημα για τους συναλλασσόμενους. Όλα για τα καλύτερα κρυπτονομίσματα para: Ορισμένα κρυπτονομίσματα είναι πιο μοναδικά από άλλα. Για παράδειγμα, το Ethereum επιτρέπει τη χρήση έξυπνων συμβολαίων. Πρόκειται για προγράμματα που ζουν στην αλυσίδα μπλοκ Ηλεκτρονικό Κατάστημα Αγοράστε Με Bitcoin. Συνήθως είναι γραμμένα σε κώδικα και μπορούν να χρησιμοποιηθούν για τη διαχείριση των συναλλαγών. Μπορούν να αξιοποιηθούν για μια μεγάλη ποικιλία σκοπών. Μπορούν να χρησιμοποιηθούν για την αυτοματοποίηση διαδικασιών πληρωμής και τη διαιτησία διαφορών.\nΤο Bitcoin είναι το πιο δημοφιλές κρυπτονόμισμα. Τα άλλα κορυφαία κρυπτονομίσματα είναι το Litecoin, το XRP και ο αιθέρας. Αυτά είναι τα πιο πολύτιμα κρυπτονομίσματα. Είναι επίσης τα πιο ευμετάβλητα, αλλά μπορούν να αυξήσουν τις αποδόσεις σας με την πάροδο του χρόνου. Σε αντίθεση με τα παραδοσιακά νομίσματα, τα altcoins δεν ρυθμίζονται και δεν απαιτούν κεντρική αρχή. Η δημοτικότητά τους αυξάνεται επειδή αποτελούν μια εξαιρετική επένδυση για τους επενδυτές που αναζητούν έναν τρόπο να επενδύσουν στο μέλλον. Θέλετε να διαβάσετε περισσότερα για: Πού Να Αγοράσετε Bitcoin Στην Μπρέσια\n← Αγοράστε Cryptocurrency Trgreeceted Περίληψη\nΑγοράστε Αιθέρα Με Paydirekt Περίληψη →


Η Φωνή των Πειραιωτών: Η ΠΙΚΡΑΓΓΟΥΡΙΑ ΤΗΣ ΠΛΑΤΕΙΑΣ ΚΟΡΑΗ....ΜΙΑ ΡΕΜΠΕΤΙΚΗ ΠΡΟΣΕΓΓΙΣΗ ΣΤΗΝ ΥΠΟΒΑΘΜΙΣΗ ΤΗΣ ΥΓΕΙΑΣ\nΗ ΠΙΚΡΑΓΓΟΥΡΙΑ ΤΗΣ ΠΛΑΤΕΙΑΣ ΚΟΡΑΗ....ΜΙΑ ΡΕΜΠΕΤΙΚΗ ΠΡΟΣΕΓΓΙΣΗ ΣΤΗΝ ΥΠΟΒΑΘΜΙΣΗ ΤΗΣ ΥΓΕΙΑΣ\nΗ Κυριακούλα, συνταξιούχος καθηγήτρια, 75 και πλέον Μαΐων, αγαπά πολύ, την μουσική.\nΔεσποινίς με γαλλικά και ολίγον πιάνο, υπήρξε κατά την νεότητά της, άψογη debutante, ωστόσο, ακούει με αβίαστο ενδιαφέρον όλα τα είδη, από προ -κλασική, έως και heavy metal.\nΣτην προσπάθειά της να συμβαδίζει με την νεολαία, έπρεπε να μπορεί να συμμετέχει σε όλες τις συζητήσεις, κεντρίζοντας το ενδιαφέρον των μαθητών, αυτό άλλωστε υπήρξε η μεγάλη επιτυχία της.\nΤο περασμένο Σάββατο, στα πλαίσια της εργασιοθεραπείας, που υποβάλλει τον εαυτό της, αποφάσισε να συγυρίσει την αποθήκη της μονοκατοικίας της.\nΈνα σωρό αναμνήσεις, σκόρπιες και αφημένες στη λήθη. Το σπασμένο φωτιστικό με τις μπάλες τύπου αρ ντεκό έστεκε λαβωμένο κατάχαμα, ενώ, το σαλονάκι της μητέρας της με τις πολυθρόνες καβουράκια και το ύφασμα ντεβορέ, θα ήταν εξαιρετικό δώρο για την ανιψιά της, ανακαινισμένο βεβαίως ….Έργο του περίφημου οίκου Ευδαίμονος!\nΣτην άκρη και κάτω από ένα σωρό βιβλία και τεύχη του Μικρού Ήρωος ή των Κλασσικών Εικονογραφημένων, φάνηκε γαλαζωπό, σκονισμένο το παλιό βαλιτσάκι του πικάπ.\nΗ τενεκεδένια κούτα, από μπισκότα, γεμάτη δίσκους, έστεκε παραδίπλα κάτω από το κουτί με τις γυάλινες βεντούζες. Θεός φυλάξει…. εδώ τις είχα κρύψει; Αναστέναξε η Κυριακούλα.\nΠόσες αναμνήσεις τακτοποιημένες, βουβές, μέσα στο βινύλιο, από εκδρομές και Κυριακάτικα γλέντια, με μακαρονάδα και κοκκινιστό κρέας στη μεγάλη σάλα, που μαζευόντουσαν όλη η οικογένεια, γέροι και παιδιά, με αγάπη και ομόνοια εκείνες τις εποχές….\nΠόσα θυμήθηκε η καθηγήτρια και δακρύζοντας, άρχισε να ψάχνει τους παλιούς 45άρηδες …\nΜηχανικά, έθεσε σε λειτουργία, το βαλιτσάκι, που ω! του θαύματος πήρε σχεδόν αμέσως εμπρός.\nΗ κρυστάλλινη φωνή, της παλιάς ρεμπέτισσας Ρένας Στάμου, έσκισε τη σιωπή, ανάμεσα στην ακαταστασία του χώρου κι η Κυριακούλα ανακάθισε στον προπολεμικό καναπέ, με απορία και συγκίνηση, να αφουγκράζεται προσεκτικά τους στίχους:\n«Ήταν στα χρόνια μας γραφτό,\nτο θαύμα αυτό να γίνει!\nΚαι κάθε αρρώστια μας βαριά\nζουμί από Πικραγγουριά\nμόλις θα πιείς, να σβήνει….\nΚαι στης αγάπης την πληγή\nάπονε το βοτάνι\nένα αγγουράκι τόσο δα\nπου κάνει θαύματα πολλά\nόλα μπορεί να γιάνει….\nΓιατροί προσέξατε καλά\nΑυτά τα γιατροσόφια…\nΑφού με την Πικραγγουριά\nΚαι δίχως έξοδα βαριά\nΕΣΩΘΗΚΕ Η ΦΤΩΧΕΙΑ!\nΜια ερμηνεία της δεκαετίας του 1950, όταν η Ελλάδα, μετά από μύρια βάσανα και πολυετή εμφύλιο σπαραγμό, στηνόταν πάλι, στα γυάλινα όπως αποδείχτηκε, πόδια της…. Προφητικό το ρεμπέτικο τραγούδι….\n60 χρόνια μετά, επίκαιρο όσο ποτέ!\nΛέτε, να ακούν παλιά ρεμπέτικα και οι σύμβουλοι του Υπουργείου Υγείας; Σκέφθηκε με χιούμορ η καθηγήτρια και χαμογέλασε μουδιασμένη.\nΛέτε να ακούσανε και το άσμα της Πικραγγουριάς; Οποία έμπνευσις!\nΕκεί θα φθάσει κατά τα φαινόμενα, η πολιτική των περικοπών και η εξαφάνιση κάθε παροχής δημόσιας υγείας;\nΣτα βοτάνια και τα ματζούνια; Αναρωτιόταν καθώς κατέβαζε με κόπο από τις σκάλες το βαλιτσάκι, σαν μωρό παιδί, την ψηφιακή εποχή της ανθρώπινης πολτοποίησης…\n(Σημ. Προσοχή, δεν χρησιμοποιούμε βότανα η πικράγγουρο. Ρωτάμε το θεράποντα ιατρό μας….)


Xiaomi Mi 9T: «χτυπήστε» και τις δύο εκδόσεις από 222€!\nGoogle Pixel 6A: είναι πιθανό να κυκλοφορήσει τον Μάιο\nOppo Find X5 Pro: «ποζάρει» με ανακλαστική πλάτη\nGoogle: μηνύσεις για παραπλανητικές διαφημίσεις του Pixel 4\nGizTeam — 22 Φεβρουαρίου 2020\nΑποκτήστε το Xiaomi Mi 9T 6GB+64GB με το κουπόνι: BGXMT901 στα 222€ από το Banggood, με Priority Direct Mail για να μην έχετε τελωνείο. Το Shipping Insurance είναι προαιρετικό.\nΑποκτήστε το Xiaomi Mi 9T 6GB+128GB με το κουπόνι: BGXMT902 στα 240€ από το Banggood, με Priority Direct Mail για να μην έχετε τελωνείο. Το Shipping Insurance είναι προαιρετικό.\nNext post Redmi 8A: νέo κουπόνι για το «μικρό» της Xiaomi, από 83€!\nPrevious post Xiaomi Mijia Ninebot Segway ES2: best selling πρόταση στα 324€!\nBlitzWolf BW-SDB2 XR: ιστορικό χαμηλό για την θηριώδη soundbar των 40W!\nXiaomi Mi Note 3: με 6GB+128GB, Snapdragon 660 στα 193€!! [coupon]


Είμαι η Αθανασία, απόφοιτη τμήματος προσχολικής αγωγής του ΤΕΙ Αθηνών.Εχω πενταετή εμπειρία στην ενασχόληση με παιδιά 0 έως 6 ετών, σε παιδικό σταθμό και σε δημιουργική απασχόληση,φύλαξη και φροντίδα κατ'οίκον.Διαθέσιμες συστάσεις. ...\nΕίμαι η Αθανασία, απόφοιτη τμήματος προσχολικής αγωγής του ΤΕΙ Αθηνών.Εχω πενταετή εμπειρία στην ενασχόληση με παιδιά 0 έως 6 ετών, σε παιδικό σταθμό και σε δημιουργική απασχόληση,φύλαξη και φροντίδα ...\nΟνομάζομα Βασιλική και αναζητώ εργασία ως Ειδική Παιδαγωγός. Ενδιαφέρομαι για Ολική ή Μερική απασχόληση. Είμαι Πτυχιούχος Φιλόλογος με Ειδίκευση στην Ειδική Αγωγή και την Ψυχολογία. Επίσης έχω παρακολουθήσει σεμινάρια για Μαθησιακές Δυσκολίες, Δυσλεξία, Αυτισμό(ΔΑΦ) , Διαταραχή Ελλειμματικής Προσοχής - Υπερκινητικότητα (ΔΕΠ - Υ). Έχω συνεργαστεί κατά την Πρακτική μου Άσκηση με το Δημόσιο Φορέα του Ιατροπαιδαγωγικού Κέντρου Αθηνών του Νοσοκομείου Παίδων Παν. και Αγλαΐα Κυριακού, όπου γίνονται οι Διαγνώσεις των Ειδικών Μαθησιακών Δυσκολιών, καθώς και του Αυτισμού. Έχω εργαστεί ως ...\nΟνομάζομα Βασιλική και αναζητώ εργασία ως Ειδική Παιδαγωγός. Ενδιαφέρομαι για Ολική ή Μερική απασχόληση. Είμαι Πτυχιούχος Φιλόλογος με Ειδίκευση στην Ειδική Αγωγή και την Ψυχολογία. Επίσης έχω ...\nΜιλήσαμε μόνο τηλεφωνικά, είναι πολύ ευγενική και επικοινωνιακή. Δυστυχως δεν είναι διαθέσιμη τις ώρες που θα την χρειαζόμασταν συνεπώς δεν προχωρήσαμε περαιτέρω.\nΤελευταία δραστηριότητα: 14.11.2020\nΟνομάζομαι Τζωρτζίνα. Είμαι απόφοιτος βιβλιοθηκονομίας και τώρα σπουδάζω βρεφονηπιαγωγός. Έχω εμπειρία για φύλαξη μωρών από 2 μηνών μέχρι και νηπίων. Επίσης έχω και δύο χρόνια εμπειρίας σε βρεφονηπιακό σταθμό του εξωτερικού. Με ενδιαφέρει η ψυχική και σωματική υγεία του παιδιού καθώς επίσης και η δημιουργική απασχόλησή του. ...\nΟνομάζομαι Τζωρτζίνα. Είμαι απόφοιτος βιβλιοθηκονομίας και τώρα σπουδάζω βρεφονηπιαγωγός. Έχω εμπειρία για φύλαξη μωρών από 2 μηνών μέχρι και νηπίων. Επίσης έχω και δύο χρόνια εμπειρίας σε ...\nΜάτα (Σταματίνα-Λέλλα) Κ.\nΟνομάζομαι Ματα και αναζητώ εργασία ως Babysitter. Είμαι 43 χρονών και έχω 3 χρόνια εμπειρίας σε σπίτι, συγγενικό σπίτι. Ενδιαφέρομαι για Ολική απασχόληση. Θα χαρώ πολύ να συνεργαστούμε.


ΕΙΔΎΛΛΙΟ ΣΠΙΤΙΟΎ - Airbnb\nΓήινα σπίτια. Οικοδεσπότης: Annamaria\nΚαθώς τα αρώματα των άγριων τριαντάφυλλων υποδέχονται τους επισκέπτες σε μια ηλιόλουστη αυλή, γίνεται σαφές ότι αυτό το φωτεινό καταφύγιο με λευκές, κυματιστές κουρτίνες και ασβεστολιθικούς τοίχους συνοψίζει το Accogliente ή την αυθεντική φιλοξενία.\nΑυτή η αίσθηση ευεξίας αγκαλιάζεται περαιτέρω από τη θεαματική τοποθεσία του Idylle Maison. Με θέα στις διάφορες πλαγιές των λόφων, προσφέρει ξεκούραστη και σαγηνευτική θέα στον λαμπερό ορίζοντα της Matera, διάσπαρτο με μυστηριώδεις σπηλιές.\nΧαλαρώστε στην αυλή και απολαύστε το λαμπερό φως.\nΦαινομενικά φιλημένο από τα λαμπερά λευκά αστέρια που λάμπουν από πάνω, το Idylle Maison είναι μια αρμονική συμφωνία από λευκά πολυτελή σεντόνια, έπιπλα, ευρύχωρα ντουλάπια και άνετα κρεβάτια - όλα ακτινοβολούν μια λευκή λάμψη σαν πετράδι που αντικατοπτρίζει την αναζωογονητική γαλήνη αυτού του εντελώς ανεξάρτητου διαμερίσματος.\nΧιπ αλλά συγκρατημένο, προκλητικό αλλά και κομψό χάρη στην 'μινιμαλιστική, σαγηνευτικά καθαρή χρωματική παλέτα του, αυτός ο ήρεμος, φιλόξενος χώρος φιλοξενεί άνετα τρεις επισκέπτες. Εδώ, εν μέσω μιας πληθώρας ένδοξων λουλουδιών, αυτόχθονων φυτών και άψογα επιλεγμένων ξύλινων ντουλάπων, η περιποίηση των επισκεπτών είναι πάντα η πρώτη προτεραιότητα-είτε αυτό σημαίνει ότι πρέπει να τους δώσουμε τη μέγιστη δυνατή ιδιωτικότητα, είτε να τους προσφέρουμε τις καλύτερες εξατομικευμένες υπηρεσίες για να τους βοηθήσουμε να ανακαλύψουν τους αληθινούς θησαυρούς της Matera.\nΓια αυτήν την αρχαία πόλη που χρονολογείται από το 7000 π.Χ. είναι κάτι πολύ περισσότερο από σπηλιές σάσι, φιλικά εστιατόρια και πλήθος δραστηριοτήτων - από μαθήματα μαγειρικής, επισκέψεις ευεξίας και ελαιοκομικών εκτάσεων - που ο οικοδεσπότης θα οργανώσει με χαρά.\nΕίναι ρομαντισμός και μυστήριο, ένα μεθυστικό σκηνικό που ενισχύεται περαιτέρω από ένα διαμέρισμα που συνδυάζει έπιπλα Παλαιού Κόσμου και αναμμένα με κεριά εσοχές με υπερσύγχρονα φωτιστικά μπάνιου και άλλες καλόγουστες ανθίσεις γοητευτικής νεωτερικότητας.\nΤο Idylle Maison είναι σίγουρα ένα φωτεινό και ευάερο εσωτερικό με μια διαχρονική αύρα. Είναι επίσης σαγηνευτικό, το όραμα του οικοδεσπότη για το τι θα κάνει επί μακρόν την Matera μια αγαπημένη και μαγευτική ανάμνηση.\n4,90 στα 5 αστέρια από 190 κριτικές\n4,90 · 190 κριτικές\nΈνας μακροχρόνιος κάτοικος της Matera, ο οικοδεσπότης γνωρίζει σαφώς πού βρίσκονται οι “κρυμμένοι θησαυροί” της πόλης. Γι 'αυτό μην βασίζεστε μόνο σε αυτόν τον ευπαρουσίαστο οικοδεσπότη για να προσφέρει δωρεάν υπηρεσία παραλαβής στο λεωφορείο ή τον σιδηροδρομικό σταθμό. Να είστε βέβαιοι ότι οι καλύτερες προτάσεις θα προσφερθούν σχετικά με την ανακάλυψη των πιο φιλόξενων εστιατορίων της Matera, πώς να εξερευνήσετε καλύτερα τους λαβύρινθους της πόλης, τις σπηλιές, τις κοντινές παραλίες και το περίφημο trulli στη γειτονική Puglia. Αυτή είναι η Νότια Ιταλία και πάντα τιμώντας τις "παραδόσεις ζεστής φιλοξενίας" της, ο οικοδεσπότης θα οργανώσει τοπικές περιηγήσεις στην περιοχή και φυσικά, συνήθως καλωσορίζει τους ταξιδιώτες με σεβασμό στην ιδιωτικότητά τους, μαζί με τον γνήσιο ενθουσιασμό.\nΈνας μακροχρόνιος κάτοικος της Matera, ο οικοδεσπότης γνωρίζει σαφώς πού βρίσκονται οι “κρυμμένοι θησαυροί” της πόλης. Γι 'αυτό μην βασίζεστε μόνο σε αυτόν τον ευπαρουσίαστο οικοδε…


Η Ελλάδα Είναι Σε Πόλεμο Με Την Ρωσία; Ελληνικό Υποβρύχιο Στοχοποιεί Ρωσικό Καταδρομικό Στην Κρήτη, Ελληνικό Αεροσκάφος Στην Μαύρη Θάλασσα; Κατασχέτουμε Ρωσικό Τάνκερ! Τι 'Άλλο Θα Κάνουμε Θεέ Μου! - Ξυπνήστε ρε\nΗ Ελλάδα Είναι Σε Πόλεμο Με Την Ρωσία; Ελληνικό Υποβρύχιο Στοχοποιεί Ρωσικό Καταδρομικό Στην Κρήτη, Ελληνικό Αεροσκάφος Στην Μαύρη Θάλασσα; Κατασχέτουμε Ρωσικό Τάνκερ! Τι 'Άλλο Θα Κάνουμε Θεέ Μου!\nΕλληνικό υποβρύχιο βλέπει η Ρωσία πίσω στην προκλητική ενέργεια να προσεγγίσει Ρωσικό πυραυλικό καταδρομικό σε μικρή απόσταση, ανοικτά των ακτών της Κρήτης. Προφανώς το συγκεκριμένο πυραυλικό καταδρομικό εκτελεί μάχιμη αποστολή που σχετίζεται με την παρακολούθηση της βάσης του Πολεμικού Ναυτικού των ΗΠΑ στη Σούδα.\nΔεν φτάνει αυτό, η Κυβέρνηση του Μητσοτάκη κατέσχεσε Ρωσικό τάνκερ στην Κάρυστο, βάση τις κυρώσεις που έχουν επιβληθεί από την ΕΕ και το ΝΑΤΟ, σε πλοία Ρωσικών συμφερόντων, με την δικαιολογία λαθρεμπόριο!\nΓια να δέσει το γλυκό, η Ελληνική Πολεμική Αεροπορία, κατόπιν Νατοϊκών υποχρεώσεων, έστειλε με προορισμό τη Μαύρη Θάλασσα, το αεροσκάφος Embraer EMB-145 AEW&C.\nΚαι τα άνευ αποδείξεως δημοσιεύματα συνεχίζονται, και απορώ με του δημοσιογράφους που δέχονται και τα γράφουν, και ακούστε αιτίες για την απέλαση των 12 Ρώσων διπλωματών: Για μια εκδήλωση που προγραμματιζόταν να πραγματοποιηθεί στις 24 Μαρτίου στην περιοχή της Νέας Ελβετίας στη Θεσσαλονίκη, όπου σχεδιαζόταν να εγκατασταθεί μνημείο ηρώων στη μνήμη του Αλέξανδρου Υψηλάντη, και για τη συμβολή της Ρωσίας στην ανεξαρτησία της Ελλάδας, η Μόσχα επεδίωκε να προωθήσει την «ήπια ισχύ» της στην Ελλάδα; Τα έχουν χάσει μωρέ εκεί στο Υπουργείο Εξωτερικών;


Oh! mon amour écoute-moi: Αντίο στον Christophe #ElenasDiary | Hello Magazine\nOh! mon amour écoute-moi: Αντίο στον Christophe #ElenasDiary\nΔεν υπήρχε εφηβικό πάρτι στα 70s, αλλά και στα πρώτα 80s που να μην κορυφωνόταν με ένα μπλουζ Mon Amour από τον Christophe. Πόσες νεανικές καρδιές σκίρτησαν, ερωτεύτηκαν, ράγισαν στη μελωδία του… Σήμερα και μόνο η γλυκιά εισαγωγή του τραγουδιού σε ταξιδεύει σε αθώες ρομαντικές εποχές. Πώς να μην στενοχωρηθείς μαθαίνοντας ότι το αλλοτινό teenage […]\n17 ΑΠΡΙΛΙΟΥ 20 - 17:35\nΔεν υπήρχε εφηβικό πάρτι στα 70s, αλλά και στα πρώτα 80s που να μην κορυφωνόταν με ένα μπλουζ Mon Amour από τον Christophe. Πόσες νεανικές καρδιές σκίρτησαν, ερωτεύτηκαν, ράγισαν στη μελωδία του… Σήμερα και μόνο η γλυκιά εισαγωγή του τραγουδιού σε ταξιδεύει σε αθώες ρομαντικές εποχές. Πώς να μην στενοχωρηθείς μαθαίνοντας ότι το αλλοτινό teenage ίνδαλμα ο αγαπημένος ερμηνευτής του “Oh! Mon Amour” και άλλων μεγάλων επιτυχιών όπως το “Aline”, με το οποίο είχε ξεκινήσει την καριέρα του το 1966 και το “Mots Bleus” έφυγε από τη ζωή χτες σε ηλικία 74 ετών. Στις δύσκολές μέρες που διανύουμε το θάνατο του καλύπτει και ένα μυστήριο. Σύμφωνα με τη σύζυγό του Βερονίκ Μπεβιλακά ο Γάλλος τραγουδιστής πέθανε από επιπλοκές πνευμονικής νόσου.\nΛίγες μέρες νωρίτερα ωστόσο η γαλλική εφημερίδα Le Parisien είχε γράψει ότι ο μουσικός που νοσηλευόταν εδώ και μερικές μέρες είχε διαγνωστεί με κορονοϊό, κάτι που ο ατζέντης του τραγουδιστή δεν είχε επιβεβαιώσει. “Ο Κριστόφ έφυγε. Παρά την αδιάκοπη αφοσίωση των γιατρών και των νοσηλευτών, οι δυνάμεις του τον εγκατέλειψαν”, έγραψαν η σύζυγός του και η κόρη του Λουσί σε ανακοίνωση που εκδόθηκε μετά τον θάνατό του.\nΟ Κριστόφ Μπεβιλακά, όπως ήταν το πλήρες όνομα του, είχε μια μακρά καριέρα στο γαλλικό τραγούδι και τις τελευταίες δεκαετίες ο λυρισμός και η αγνή ρομαντική αύρα που χαρακτήριζε την μουσική του είχαν βρει νέους ακροατές.\nΤον Δεκέμβριο του 2019, ο Κριστόφ είχε συνοψίσει την καριέρα του λέγοντας: “Έζησα όμορφες και δύσκολες στιγμές, αλλά και οι δύσκολες στιγμές μου ήταν όμορφες”.